
I. GLAVA 


Drugog studenoga 1942. oko pola četiri poslije podne, na 
nekoliko stotina milja udaljenosti od obala Južne Afrike 
torpediran je i potopljen veliki, luksusni holandski putnički 
brod sa čistim i lijepim kabinama. Od preko 400 ljudi, ko- 
liko ih je bilo na brodu, samo ih se nekolicina spasila, a tro- 
jica od njih, Basil Dominic Izzi, mornar II. klase u morna- 
rici Sjedinjenih Država, Cornelius van der Slot i Nicko Hoo- 
gendam, holandski mornari iz trgovačke mornarice, probo- 
ravili su svega jedan dan manje od punih dvanaest nedjelja 
na splavi koju je nosila struja osamdeset i tri dana, dok ih 
nije spasio patrolni brod mornarice Sjedinjenih Država. 

Nekoliko mjeseci nakon ovog spasenja, koje se zbilo 24. 
siječnja 1943., mornar Izzi, malen, žilav momak od dvadeset 
godina, potpuno se oporavio i proboravio je neko vrijeme 
na putu da bi širom Sjedinjenih država ispričao ljudima u 
tvornicama povijest svoje užasne pustolovine. Bio sam s njim 
gotovo kroz cijelo vrijeme ovoga putovanja, a nekoliko puta 
sve to mi je pričao i u mojoj kući. Nije izgledao kao bolesnik, 
ni duševni, ni tjelesni, ali je bio izmučen. Dosta je zbunjen, 
jer je on jedan od rijetkih ljudi čiji su razum i tijelo, u 
onom trenutku kad su dva torpeda pogodila lijevu stranu 
broda, bili u tako dobrom stanju, da je mogao preživjeti sva 
iskušenja koja su slijedila. Izzi je vrlo inteligentan mladić, 
lijepi primjerak fizičke snage sa brzim pokretima i elastič- 
nim prsnim košem dobroga sportaša, što je on i bio. 

Ovo je u glavnim crtama povijest mornara Izzi ja kako 
ju je on u toku nekoliko nedjelja ispričao meni i svojem pri- 
jatelju zastavniku Robertu Malletu. 


Izzi je bio član jedinica pomorske pješadije mornarice 
Sjedinjenih Država, koje su bile rasporedjene po putničkim 
brodovima. Četa u kojoj su se nalazili čvrsti mladi ljudi iz 
sviju dijelova Sjedinjenih Država bila je hrabra i dosta 
bučna, a njome je zapovijedao zastavnik James Shaw Mad- 
dox, nježan mladi učenjak koji je učio govorništvo na Pur- 
due sveučilištu. Maddox bijaše sposoban oficir, koji je držao 
svoje ljude u dobroj disciplini ali ih je uvijek savjesno bra- 
nio kad su se tužili na život na holandskom brodu. 

Prilično je istinit aksiom da su svi mladi ljudi u vojnim 
jedinicama gundjala koja se žale zajedljivo i beskorisno i 
stvaraju na taj način neku vrstu imunosti protiv zamorne 
i smrtonosno dosadne discipline. Topnička grupa na brodu 
takodjer je gundjala. Kad su se u afričkim lukama sreli s 
topničkim grupama sa drugih brodova žalili su se na svoje 
brodove, na svoje oficire, a naročito na hranu koju su im 
davali i koja je bila pripremana više na holandski nego 
na američki način. Njihov brod bio je vrlo lijep; njegova po- 
sada i oficiri ponosili su se njime. Još uvijek je zadržao ra- 
skošnu opremu iz mirnodopskog vremena i, premda je izvana 
bio tamnosmeđe obojen, ribali su ga i laštili iznutra. Njegovi 
oficiri držali su željeznu krutu disciplinu koja je holandsku 
trgovačku mornaricu držala velikom još od XVI. stoljeća. 
Zato se Izzi sjeća broda s nekom gorčinom, ali i s ponosom. 

»Kapetan i svi oficiri bili su strogi kao đavo«, rekao je 
Izzi jednog dana. »Kapetan bijaše glomazan i težak čovjek. 
S vremena na vrijeme prošetao bi posvuda i pomolio glavu 
i u naše odjeljenje. Ako smo igrali ,vietrolu gunđao je, jer 
smo previše galamili. Bili smo izbačeni iz salona i morali 
smo jesti u četnoj menzi. Svako jutro sir, kava i žele. Bili 
smo već tjedan dana izvan luke na putu prema Africi kad 
su nam prvi put dali paštetu. To je bila jedina pašteta koju 
smo dobili sve do našeg dolaska u Egipat. Neprestano smo 
dosađivali zastavniku Maddoxu, našem topničkom oficiru, on 
je dosađivao kapetanu, ali ništa nismo postigli.« 

Ovaj holandski brod natovaren municijom, hranom i 
opremom za prekomorske zemlje isplovio je iz jedne luke na 
istočnoj obali u srpnju 1942. Zaustavio se u Recifu da bi 
uzeo vodu i hranu i produžio prema Africi. U Africi je brod 

•uvršten u britanski konvoj. Jednog su petka Izzi i njegovi 
drugovi čistili svoju opremu. »Drugovi su bili bosi«, pričao 
je Izzi. »Dotjerivali smo našu opremu kad se čuo hitac. »Što 
je to?« zaviče jedan drug, a drugi mu odgovori: »Oho, tor- 
pedo!« Obuli smo cipele i potrčali k topovima, premda je 
jedna smjena već bila tamo. Jedan brod iz konvoja pbčeo se 
nagibati, zatim je potonuo najprije prednjim dijelom. Osta- 
tak konvoja plovio je dalje, a razarači i brodovi pratnje po- 
kupili su ljude s torpediranog broda i bacili dubinske bombe 
na mjesto gdje su mislili da bi mogla biti podmornica. Sli- 
jedećeg dana razarači su otkrili podmornicu, bacili bombe 
i tako su je uhvatili. Izronila je kao kit, njen je kljun sjekao 
vodu, a zatim je na licu mjesta potonula.« 

Brod se na nekoliko dana Usidrio nedaleko jedne južno- 
afričke luke, a zatim je pošao za Crveno more. Ovdje se 
konvoj razišao i holandski brod je sam otplovio za Egipat. 
Tu je istovaren i vratio se u Južnu Afriku gdje je stajao tri 
dana. Izzi je s nekoliko prijatelja izašao u grad. 

Nakupovac je darove za svoju, obitelj: neke ukrašene i 
svilom postavljene kutije za svoju majku; narukvice od slo- 
nove kosti za svoje sestre; noževe sa dršcima od slonove ko- 
sti za svoju mlađu braću; i englesku lulu s dugim kamišem 
za svog oca. 

Išao je ulicom kad sretne jednog prijatelja, mladića 
Charlesa Italiana iz New Rochelle, koji mu je pomogao u 
logoru za uvježbavanje, gdje su novaci iz mornarice prviput 
kušali težak mornarski život. Pomogao mu je kad je Izzi do- 
šao u veliku nepriliku zbog nekoliko /naranči. Momcima je 
bilo zabranjeno da jedu naranče na bilo kojem drugom mje- 
stu osim u dvorani menze u logoru, ali ih je Izzi ipak strpao 
četiri ili pet u svoj pulover i pokušao izaći iz dvorane. Upra- 
vitelj menze ga je uhvatio, skinuo mu kapu i rekao neka 
vrati naranče. Izzi mu je davao jednu po jednu, a kako je 
bio sve više ljut, bacio je posljednju u upravitelja menze, 
koji je mašću uprljao njegovu bijelu kapu. Upravitelj menze 
•izašao je s Izzijevom kapom i predao je njegovu oficiru. Izzi 
je uhvaćen, i njegov »gazda« mu je rekao neka bira, hoće 
li da ide na »brig« ili da snosi posljedice svoga čina. Izzi je 
izabrao posljedice, i tako u toku čitavog dana skupio deset 

posuda čikova po cijelom ogromnom logorskom dvorištu. Mi- 
sleći da je upravnik menze sručio na njega svu svoju mr- 
žnju Izzi se izjadao Italianu, koji je zbog toga nekoliko dana 
kasnije istukao upravitelja u nekoj igri u logoru. Za njega 
ću se već ja pobrinuti, rekao je Italiano i učinio je tako sa- 
vjesno da mu je oderao kožu s leđa. Italiano, koji je bio top- 
nik na jednom američkom teretnom brodu, udari Izzi ja po 
ramenu i reče mu: »Htio bih da poneseš kući darove za moju 
obitelj. Imam šest kineskih plitkih tanjura u Riju, a kako 
tvoj brod plovi brzinom od dvadeset i tri uzla, a naš samo 
sa deset, htio bih da ih ti uzmeš sa sobom.« 

»Slušaj«, odgovorio je Izzi, »možda mi nikad i ne stig- 
nemo kući.« 

Italiano je dokazivao da Izzi ima bolje izglede nego on, 
pa je Izzi na kraju pristao. Kad je postigao što je htio, Ita- 
liano je ispričao Izziju da je Rosario Mastronado, koga su 
zvali Bucky, također mornar na američkom teretnom brodu; 
sada upravo spava. Bucky bijaše jedan od najboljih Izzijevih 
prijatelja u South Barre Massachusetts: zajedno su pošli u 
Sprinfield, zajedno su regrutirani, zajedno su bili u logoru 
za uvježbavanje i u topničkoj školi i sve su moguće poku- 
šali da bi ostali u istoj topničkoj četi, ali im to nije uspjelo. 

Izzi i Italiano pošli su na američki brod, gdje je Italiano 
probudio Buckya, rekavši mu: »Izzi je ovdje.« Bucky pospano 
odgovori: »Ostavi me na miru«, okrenuo se na drugu stranu 
i nastavio spavati. Kad su ga konačno probudili, bubotcima 
po leđima, Bucky je saletio Izzi ja. Imao je veliku lutku koju 
je kupio u Riju i htio je da je Izzi uzme sa sobom, navodeći 
iste razloge kao i Italiano — da je Izzijev brod veći i sigur- 
niji nego njihov. Izzi oklijevaše naglašavajući da je već do- 
voljno opterećen svojim darovima i sa šest Italianovih por- 
culanskih tanjura. Zatim su mladići neko vrijeme razgova- 
rali o logoru za uvježbavanje, artiljerijskoj školi i o kući, 
ali najviše o kvalitetama svojih- brodova. Iza toga su se ra- 
zišli. 

Izzi se još uvijek uzrujavao zbog Italianovih tanjura, 
koji sada počivaju na dnu južnog Atlantika. 

U Africi je brod utovario rudaču, konoplju i lan i ukrcao 
nekoliko stotina putnika. Većinom su to bili preživjeli s tor- 

pediranih brodova, oficiri ratne i trgovačke mornarice, top- 
nici ratne mornarice i mornari trgovačke mornarice. Mnogi 
od njih nisu htjeli spavati u svojim kabinama bojeći se da 
budu ispod palube. Taj strah obično spopada sve ljude koji 
su preživjeli torpediranje. Izzijeva četa počela je jesti u sa- 
lonu i hrana se poboljšala. Izzi je mislio da se njihov položaj 
popravio zbog toga što su na brodu kao putnici bili prisutni 
mornarički oficiri koji su holandskog kapetana mogli natje- 
rati da momke, hrani na američki način. U to su vrijeme 
brodski artiljerci običavali govoriti da Nijemci nikad ne će 
torpedirati njihov brod jer bi 's tim protiv sebe strahovito 
izazvali američke mornare. Na povratku je momcima bilo 
zabranjeno da se miješaju s putnicima, ali oni nisu slušali te 
propise, i mnogi su ih putnici, a među njima je bilo i mor- 
naričkih topnika, posjećivali u njihovim kabinama. 

Na brodu su momci imali tri topa: jedan veliki i dva 
protuavionska. Osim toga bila su dva protuavionska topa ko- 
jima su rukovali holandski mornari i četiri tridesetmilime- 
tarske Marlin puške koje nikad nitko nije upotrebljavao. Izzi 
je bio nišandžija kod velikog topa, a to je bila vrlo odgo- 
vorna dužnost. 

Poslije tri dana nakon što je brod isplovio iz Capetowna, 
odjednom su u noći njegovi dimnjaci počeli izbacivati iskre. 
O ponoći se brod susreo s nekim ratnim brodom koji ga je 
zabliještio signalima. Posada je naperila topove, kad se iz- 
nenada iz tame pojaviše dva ratna broda upravo ispred bro- 
đ a > P° jedan na svakoj strani, i još jedan straga. Potpuno 
su osvijetlili holandski brod, i momci su se preplašili. S jed- 
nog ratnog broda spušten je čamac i on se približio putnič- 
kom brodu. Neki oficir pozvao je brod da digne zastavu. Neki 
uzrujani član posade objesio je zastavu naopako, pa je iz- 
gledala kao stara njemačka zastava. Kapetan je vikao, za- 
stava je spuštena i dovedena u red. U to su vrijeme svi na 
brodu bili zeleni od straha. »Napunili smo svoje topove, mu- 
niciju smo imali na palubi i bili smo spremni da pucamo na 
prvi brod«, pričao je Izzi. »Ali kad smo vidjeli pet ratnih 
brodova, naravno promijenili smo mišljenje.« Izzi nije mogao 

čuti što je govorio oficir u čamcu, ali se činilo da je sve bilo 
u redu, jer su se ratni brodovi izgubili u noći, a brod jjb pro- 
dužio svojim putem. 

Prvog studenoga momci su izračunali da im treba još 
samo trideset dana do New Yorka i počeli su pričati, što će 
raditi kad se iskrcaju. Jednog je dana, iznad broda, kružio 
avion. Momci ga nisu mogli prepoznati, ali su mislili da je 
prijateljski i očekivali su da će sutradan sigurno susresti 
konvoj. Slijedećeg dana, koji je bio sunčan i pun veselja, 
momci su čistili i bojili brodske topove. 

»Bio sam u službi na krmi i bojio holandske topove« pri- 
čao je Izzi. »Svršio sam bojenje topova, sa svoja tri druga, 
oko tri sata i trideset minuta poslije podne, te smo prešli na 
krmu gdje su drugi momci bojili ostale topove. Kad smo došli 
da ih vidimo, baš su istrugali top i premazivali ga crvenom 
bojom. Malo smo ih zadirkivali, oni su bacili na nas kliješta, 
a tada smo ja i moji drugovi Jensen, Joudy, Lave i Satter- 
whitte otišli u svoje odjeljenje da kartamo prije nego što po- 
đemo na večeru. 

»Joudy je otišao u kabinu da se tušira, a Norman Lave, 
dečko iz Fali Rivera, Massachusetts, i ja bili smo partneri 
protiv Jensena i Satterwhitea. Lave nije igrao naročito do- 
bro, ali kako nismo kartali za novac, to nije bilo toliko važno. 
Kartali smo treću igru kad je k nama ušao radio-telegrafist 
Lorenz. Rekao je da smo otprilike tristo i pedeset do četiri- 
stotine i pedeset kilometara udaljeni od brazilske obale, za- 
palio cigaretu i počeo pričati o koječemu. Smjesta smo mu 
rekli da ne želimo slušati njegove trice i kučine dok kartamo. 

»Tada je bilo oko četiri i petnaest ili četiri i po sata. On 
je izašao i mi smo nastavili kartati. Jensen je dijelio, i tada, 
najedamput, »bam«,bili smo pogodjeni. Uzviknuo sam: »Isuse 
točno ispod nas!« 

II. GLAVA 


Iz raznih je razloga riječ »torpedirani« nerazumljiva ve- 
ćini civila. Riječi ne mogu opisati užasan bljesak koji prati 
torpedo, zasljepljujući plamen vatre, polomljena vrata, pri- 
vezane pojase i unakažene ljude u ovoj užasnoj eksploziji. 

»Svi smo poletjeli iz kabine«, pričao je Izzi, »ostavivši 
Joudya koji se tuširao. Potpuno smo zaboravili na njega. 
Hodnik koji je vodio na glavnu palubu bio je odmah iza ugla 
naših kabina, i prvi čovjek na koga sam naletio bijaše za- 
povjednik moga topa John Crum, podoficir u Činu natkormi- 
lara II. klase. Držao je ruke iznad glave; pogledao sam gore 
— voda i krhotine padale su na njega i na nas. Hodnik je bio 
pun vode i ruševina i nismo mogli izaći. Tada smo povikali: 
»Svi natrag i kroz salon«. Bilo nas je petero i probijali smo 
se da bismo došli do topova. Neki su ljudi vikali i jaukali, 
užasno preplašeni, ali većina ih je bila mirna. Na sve strane 
je strahovito zaudaralo i sve je bilo puno dima. Izašli smo 
na palubu i potrčali prema topovima. Primijetio sam da 
brodska posada spušta splavi, a brod je još uvijek plovio. 

Došli smo do topova. Bili su u redu, te sam se vratio da 
uzmem svoj pojas za spašavanje. Ušao sam u našu kabinu, 
pogledao na sve strane i vidio da je Joudy izašao, pa sam 
zgrabio svoju bluzu i vratio se topu. Naša je soba bila puna 
ruševina, stolci polomljeni, slike na podu, sve u komadićima. 

»Zastavnik Maddox, naš topnički oficir, nalazio se na 
mostu i dao nam cilj na 2000, pretpostavljajući, tako sam ja ' 
zaključio, da će tamo biti podmornica koja je pucala na nas. 
Zapovjednik topa i čitava posada dobro je radila; bio sam 
na svom mjestu, i jedan iz naše grupe koji je imao slušalice 
na ušima javio je Maddoxu na most: »Punjeno i spremno.« 

Napunili smo top i čekali. Ja sam bio spreman da povu- 
čem okidač, ali nismo mogli vidjeti nikakvu podmornicu. 
Joudy je došao na postolje topa i rekao da kapetan govori 
svojim ljudima kako je to bila samo eksplozija u strojarnici. 
Rekli smo Joudyu da je kapetan potpuno pijan, jer je to sva- 
kako morao biti torpedo — jedna eksplozija u strojarnici ne 
bi mogla proizvesti takvo uništenje. Tada opet »bam«; drugi 
pogodak u nas, ovaj puta točno s lijeve strane. 

»Između nas oko topa i Maddoxa, koji je bio na mostu 
prekinula se veza. Tada je nastalo novo pakleno komešanje 
svuda oko nas. Ljudi na palubi pokušavali su pustiti čamce 
za spašavanje i uspjeli su da spuste u more one koji su se 
nalazili na desnoj strani, dok je čamce s lijeve strane oštetila 
eksplozije. Došao je jedan oficir i rekao: »Momci, nemojte 
biti nervozni. Meni sve to izgleda šaljivo.« 

Paluba za topove na brodu bila je malo viša od palube 
na stražnjem dijelu broda, i Izzi je sa svojim drugovima sta- 
jao tako nekoliko trenutaka. Brod nekad vrlo elegantne 
građe, a sada izvinut i nakrivljen, počeo je tonuti i to naj- 
prije pramcem. Kad je potonuo pramac, krma se uzdigla, i 
uskoro je top s lafetom uperenom u nebo postao beskoristan. 
Jedan od momaka je rekao: »Hajdemo odavle«, i oni su na- 
pustili palubu. 

Izzi je imao na sebi samo mornarske hlače i zato je za- 
ronio u brodsku praonicu rublja, koja se nalazila upravo is- 
pod male palube na kojoj je stajao top, i zgrabio prvu ko- 
šulju koju je vidio. To je bila baš kapetanova košulja, kako 
je to Izzi kasnije ustanovio. Obukao ;je košulju ne nastojeći 
da je uvuče u hlače. ^ 

»Jensen i Joudy, moji najbolji drugovi«, pričao je Izzi, 
stajali su na krmi koja se sve više dizala. More je bilo puno 
ljudi i raznih krhotina, a s vremena na vrijeme moglo se 
čuti jaukanje drugova. Nisam se mogao odlučiti, da li da 
skočim ravno s mjesta gdje sam se nalazio ili da pođem oko 
trideset do četrdeset stopa naprijed da bih u vodu ušetao. 
Konačno sam odlučo da je bolje ući u vodu što brže, pogle- 
dao sam dolje i viknuo drugovima koji su plivali ispod mene, 
da mi načine mjesta. Oni su se malo razmakli. Zgrabio sam 


10 


vrh svog pojasa za spašavanje s obadvije ruke, kako bih spri- 
ječio da se on podigne iz vode i razbijem hrptenjaču kad 
uđem u vodu, te skočih. 

Jedan drug skočio je odmah za mnom i meni na glavu. 
Pomislio sam da nikad ne ću izroniti. 

Stari je brod sve brže tonuo, i ja sam plivao iz sve snage, 
kako bih se što više udaljio od njega. Bio je to krasan brod, 
i bilo mi je žao kad sam vidio da tone, iako su se svud nao- 
kolo odigravali upravo pakleni prizori. Pogledah na brod i 
vidjeh jednog svog prijatelja, momka iz Chicaga, kako se 
zgrabio za ogradu, ukočen poput stijene, — bar se meni tako 
činilo. Viknuh mu da skoči, ali me vjerojatno nije čuo, ili, 
ako je i čuo, on se jednostavno nije mogao pokrenuti. Mislim 
da je stajao ukočen uz ogradu i onda kad je brod potonuo. 
Vidio sam top okomito uperen u nebo, a posljednja stvar, 
koju sam uopće vidio, bili su njegovi dvostruki vijci koji su 
posljednji virili iz vode. Desno od broda nalazio se jedan 
čamac za spašavanje. Kad je brod tonuo, i to najprije pred- 
njim dijelom, nastao je šum kao kod vodopada i veliki va- 
lovi. Valovi su uzdizali čamac visoko prema nebu; mogao 
sam vidjeti i čamac i sve ljude u njemu. 

Svuda naokolo plivalo je mnogo bambusovih splavi, di- 
jelova vrata i poklopaca koji su pali u vodu za vrijeme eks- 
plozije. Ljudi su se vješali o splavi, poklopce i o svaki ko- 
mad olupine koji su mogli pronaći. Približio sam se Jensenu, 
zgrabili smo komad drveta i počeli ga gurati u vodi.« 

Dva do tri čamca za spašavanje, koji su se nalazili na li- 
jevoj strani broda, sretno su spušteni u more. Treći se pre- 
vrnuo kad su ga spuštali u more. Ona dva čamca bila su 
prepunjena, a oko šezdeset ljudi, mnogo više nego što je ča- 
mac mogao primiti, nastojalo je da uspravi prevrnuti čamac. 
Podmornica koja je potopila brod izronila je na površinu i 
iz nje je petero ljudi izašlo na palubu da promatra one koji 
su se borili u vodi. 

»Četvorica njemačkih đavola stajala su u okruglom tor- 
nju gdje su imali mitraljez, i na trenutak sam pomislio, da 
će ga upotrebiti protiv nas. Jedan je Nijemac izašao na pa- 
lubu, vikao je nešto ljudima u čamcima s desne strane i po- 
kazivao rukom daleko na horizont. Pomislih da im govori 

gdje bi mogli pronaći zemlju, jer su krenuli u pravcu koji 
im je pokazivao. Podmornica je stajala nekih petnaest mi- 
nuta, a tada je jedan od onih koji sđ. bili u tornju pogledao 
dalekozorom na sve strane pa su ponovno uronuli. Činilo 
nam se upravo nevjerojatno kad smo vidjeli da čamci dižu 
jedra i odlaze, ali su bili prenakrcani i ništa nisu mogli za 
nas učiniti. Nisam se mogao osloboditi misli, kako je trebalo 
tek malo sreće, pa da i ja budem jedan od ljudi u tim'čam- 
cima koji nekuda odlaze.« 

Uspuzavši na svoju malu bambusovu splav, koja je bila 
tako načinjena, da čovjeka može održati, ali ga ne može vo- 
ziti, Jensen i Izzi ostali su neko vrijeme u blizini prevrnu- 
tog čamca. Posmatrali su kako su ljudi preokrenuli čamac i 
kako traže rupu u njemu. Promatrali su kad su pronašli tu 
rupu i kad su je počeli zapušivati. U blizini je plivao zasta- 
vnik Maddox; Izzi i Jensen su ga pozvali. On se približio sa 
svojom bambusovom splavi i uhvatio se za njihovu. Sva tro- 
jica su pokušala da obje splavi privežu pomoću konopaca na 
samim splavima, ali im to nije uspjelo. Maddox je viknuo 
holandskom oficiru koji je nastojao da na čamcu pričvrsti 
neke konopce, ali ga ovaj nije čuo. 

Maddox je upitao Izzija i Jensena jesu li vidjeli druge 
momke iz topničke jedinice. Oni su mu naveli imena neko- 
licine ljudi koje su vidjeli da plivaju na olupinama. Otvo- 
reno i nemirno more nije dopuštalo da se dobro vidi, i ljudi 
su mogli biti svega nekoliko metara udaljeni od drugoga a 
da se oni nisu vidjeli. Ako je netko zvao, obično bi gutao 
slanu vodu a oni blizu njega nisu mogli znati odakle dolazi 
povik. Stotine ljudi se borilo, plivalo i umiralo u vodi toga 
vrućeg popodneva i samo je malo njih jedva vidjelo jedan 
drugoga. Nosila ih je morska struja kovitlajući ih kao kakve 
stvari, a oni su se držali u grupama po deset i više zajedno 
i pomagali jedan drugome sve dok i posljednji ne bi umro. 

U svoj ovoj nesreći zbio se još jedan neobičan događaj. 
Uslijed torpediranja u strojarnici je sva izolacija od pluta 
bila rastrgana, i valovi su nosili masu komadića pluta prema 
ljudima. U sve većem mraku pluto je izgledalo crno, i netko 
je očajnički zavikao: »Moj bože, drugovi, dolazi ulje!« Ljudi 
su užasnuti čekali da ovaj sloj dođe do njih, sve dok se kao 

u sretnom preokretu iz neke otrčale melodrame nije otkrilo 
što je to zapravo. Ljudi su odahnuli, ali iiyi je pluto ulazilo 
u oči, u usta i kosu i dosađivalo satima i satima. Gutali su 
te komadiće a to ih je sililo na povraćanje i tako se pluto 
pretvorilo u očajnu muku. 

Konačno su uspjeli urediti i uspraviti i treći čamac za 
spašavanje. U nj su najprije smješteni ljudi koji su bili ra- 
njeni u ranijim potapljanjima a koji su se ovim brodom 
vraćali kući. Čamac je neko vrijeme stajao mirno dok su se 
ljudi smještali i prebrojavali. Izzi je još vidio kad su jednog 
čovjeka podignuli iz čamca i polako spustili u vodu. Taj je 
uspio da bar nekoliko minuta prije smrti bude u sigurnosti. 
Mnogo je ranjenih plivalo i nitko im nije mogao pomoći, a 
mnogi koji su se tek oporavili od bolesti i operacija jecali 
su i vikali, boreći se s morskim valovima. I tada je i treći ča- 
mac, također pretrpan, otplovio. 

Jensen se udaljio od Izzija i pošao prema jednoj olupini 
koja mu se činila sigurnijom a Izzi je instinktivno ostao s 
Maddoxom. Kasnije su on i Maddox naišli na veću bambu- 
sovu splav za koju su se držala dva čovjeka bez pojasa za 
spašavanje. Nisu znali plivati pa su bili potpuno uplašeni. 
Joudy, Satterwhite i Autripp, članovi i§te topničke čete opa- 
zili su veliku splav i svi su se uspeli na nju. Tu su im se 
pridružila još dva holandska mornara. Ljudi su očajnički 
pokušavali da skupe što više olupina i po vežu ih zajedno, 
kako bi bili što sigurniji u noći koja se približavala. x Ona 
dva čovjeka nisu se usudila ni maknuti sa svojih mjesta 
na maloj splavi, jer kad bi pali u vodu to bi za njih bila 
smrt. Od jednoga od njih Izzi je pozajmio nož s dugim jedno- 
stranim sječivom, da bi odrezao konopce sa nekoliko malih 
splavi i pokušao njima privezati nekoliko splavi zajedno. 
Poslije je nož zadržao. 

»Spuštala se tama,« pričao je Izzi, »i čuli smo dozivanje 
i viku.« Jedan drug vikaše: »Ja sam ovdje«, a drugi mu od- 
govaraše: »Ne mogu te pronaći.« Nije mi bilo ni hladno, ni 
prevruće, nebo se crvenilo, valovi su nas dizali visoko i mo- 
gli smo vidjeti kako sunce zalazi na horizontu.« 

Nekoliko loše povezanih komada preostalih od brodo- 
loma, kao što su bile slabe bambusove splavi i nespretni po- 

klopci koje su ljudi skupili stalno su se razdvajali i ljudi su 
ih neprestano morali skupljati. Većina je imala pojase za 
spašavanje, a neki su, kao što je to učinio i Izzi, bacili i svoje 
cipele i hlače. Mnogi su bili uzbuđeni od eksplozije i ska- 
kanja u vodu, i svi su se dovoljno nagutali slane vode u ne- 
mirnom moru. Pojasi za spašavanje postali su tvrdi i nela- 
godni, a oštri su i kratki valovi s vremena na vrijeme uda- 
rali pojasom u leđa ili u lice i zadavali ljudima oštru bol uza 
sav ostali strah i iscrpljenost. 

»Svaki puta, kada bi naletio val, činilo se«, pričao je Izzi, 
»da je nekoga nestalo«. Možda je otišao da traži bolje mjesto 
ili je bio umoran i miran, ili je upravo zaspao. Mogli ste čuti 
drugove kako zovu u pomoć, kako viču da ih napadaju mor- 
ski pasi, a ništa niste mogli učiniti. Tada su možda zašutjeli 
ili ih više niste čuli, ili je netko iznenada prestao da vrišti 
i vi ste znali da mu se sigurno nešto dogodilo. 

Uskoro smo ostali na okupu samo ja, Joudy, Satterwhite, 
Autripp, ona dva čovjeka koja su ležala na splavi i naš top- 
nički oficir Maddox. Borili smo se u vodi obješeni o veliki 
bambusov splav. Naši pojasi za spašavanje postali su teški, 
premda je bilo predvidjeno da izdrže sedamdeset i dva sata. 

»I tada su mi se, oko ponoći, počele događati čudnovate 
stvari«. 

III. GLAVA 


Oko ponoći Izzi i još neki koji su bili s njim pali su u 
neki naročiti delirij sličan divljem ognju ili Loreleiu, nekoj 
vrsti fantazije radosti u kojoj su mnogi od onih što su bili 
s Izzijem, a vjerojatno i mnogi koji su kroz stoljeća doži- 
vljavali brodolome, našli smrt. 

»Nagutao sam se mnogo dane vode pa sam pokušao da 
to više ne činim«, pričao je Izzi, ali su se tada iznenada stvari 
oko mene počele mijenjati. Držao sam se za splav i pogledao 
sam u lijevo preko nje — tamo se nalazila stijena, prava sti- 
jena, kamena stijena. Čuo sam kako voda udara o nju. Znao 
sam, ako je tamo stijena, da iza nje mora sigurno biti zemlja, 
pa sam pokušao da plivam prema njoj. 

»Joudy je pustio splav i povukao me natrag, a ja sam 
se opet uhvatio i držao neko vrijeme dok me je struja no- 
sila. Nakon pola sata opet sam pogledao u lijevo — još uvi- 
jek je tamo stajala stijena, a iza nje su se dizali veliki tor- 
njevi slični stupovima za struju visoke napetosti. Tada sam 
znao da u blizini mora biti civilizirani svijet, pa sam opet 
krenuo prema stjeni a Joudy me ponovo vukao natrag, iako 
sam mogao čuti kako voda udara o stijenu i znao sam da je 
ona uistinu tamo. 

»Zaista je bila tamo. Vidio sam stijenu, vidio sam va- 
love kako se razbijaju o nju i kako se vraćaju. A svaki put 
kad sam pokušao plivati prema njoj Joudy me je vratio na- 
trag.« 

Zatim je Izzi počeo misliti o Coca-Coli i pričati o tome. 
Upravo je osjećao kako mu to piće silazi niz grlo. »Mislio 
sam da se nalazim na motornom čamcu koji juri brzinom 
od jedne milje na minutu, tako je bila velika brzina. Nasu- 
prot meni sjedio je vozač čamca. Upitah ga kuda me to vozi. 

Ništa nije odgovorio ali je vozio sve dalje na otvoreno. Vrlo 
brzo sam se dosjetio kamo idemo: išli smo u noćni klub 
s druge strane jezera. 

»I zvijezde su bile velike i bliske, izgledale su kao svi- 
jetla na brodu, a zasljepljivale su kao ogromni brodski re- 
flektori. Bio sam uvjeren, da su oko nas brodovi. Tada osje- 
tih neki miris, primjetih u svojoj blizini veliku rupu i vi- 
djeh drugove kako ulaze u nju po cigarete. Dobro sam osje- 
ćao miris cigarete, pa rekoh Joudyu: »Joudv, idem dolje da 
popušim, tamo dolje odakle dolaze svi ovi .đavoli koji puše.« 
Joudy me povuče natrag na splav. 

joudy — Rmile ' Joudy iz Lawrence, država Massachu- 
setts — spasio je svojem prijatelju život nekoliko puta te 
noći. On je kasnije umro, iscrpljen, slab i sam. 

Izzi je opet vidio stijenu, a iza nje su se uzdizali visoki 
električni stupovi, upravo onakvi kakvi su prolazili kroz 
šumu iza njegove kuće u South Barre. Sada je iza stijene 
bio i restaurant obojen bijelom bojom, sličan onima u kojima 
su se uglavnom prodavali hamburgeri, paštete, uštipci i kava. 
Izzi je vidio svoje drugove kako ulaze i izlaze iz restauranta, 
pred kojim se s vremena na vrijeme zaustavljao kamion. 
Vozač bi izašao iz kamiona, ušao unutra i sjeo za stol. Izzi 
je htio kave pa je pošao da je uzme kod pulta. Joudy ga po- 
vuče natrag. »Ne možeš sada ići tamo«, reče mu. »Moraš 
ostati ovdje. Takvo je naređenje. Otići ćemo tamo ujutro.« 
Kad je pogledao unatrag, Izzi je vidio kako iz mora izlazi 
brodska krma koja se jasno ocrtavala u vedroj, zvjezdanoj 
tropskoj noći. Zadnja polovica broda izašla je iz vode i sta- 
jala potpuno vodoravno. Vidio je ljude kako hodaju po bro- 
du, kako vuku stepenice na palubu, a zatim ugleda kuhara 
kako im dijeli slaninu i jaja. 

»Mišljah da smo mi neka izvidnica i nalazimo se u vodi 
da izvršimo neki posao. Ostale prijatelje vidio sam kako 
tamo hodaju i nešto jedu. Vidio sam kruh na stolu u menzi, 
i kuhara, i konobara kako nose jelo, i prijatelje kako ulaze 
i sjedaju za stolove. 

Zvao sam Maddoxa, svog topničkog oficira, koji se još 
uvijek držao za splav, i pitao ga zašto svi mi ne možemo poći 
na brod da nešto pojedemo, popušimo cigaretu, promijenimo 

odijela pa da se opet vratimo ovamo. Odgovorio je da, prema 
njegovu mišljenju, ne možemo ići, a ja ga tada upitah za 
svoju šalicu kave. Zar ne bi neki konobar mogao donijeti 
kavu ovamo kao što to radi kad smo na straži za hladne noći. 
Maddox odgovori: »Sutra ujutro, Izzi, svi ćemo dobiti kavu 
i jaja.« Nisam razumio zašto ne možemo poći na brod, da se 
malo odmorimo i onda se ujutro vratimo da svršimo posao. 
Joudy me je čvrsto držao uz splav, uhvativši me za vrh moga 
pojasa za spašavanje i svaki put kada sam pokušao da odem 
povukao me natrag.« 

Čitave je noći Izzi vidio stijenu, jurio u motornom 
čamcu, tražio da ide na brod da bi popio kavu. Nije on jedini 
trpio od halucinacija. Albert Satterwhite, momak iz Sjeverne 
Caroline koji je nekad prodavao duhan, patio je od prividje- 
nja koja su se bazirala na čestom posjećivanju kinematografa. 

»Satterwhite je govorio«, pričao je Izzi, »o planini. Va- 
lovi su zbilja izazivali iluziju da je negdje u blizini planina. 
Govorio je: »Dođite, idemo preko planine, znam da se tamo 
nalaze neki njemački špijuni, ali ja ih vrlo dobro poznam 
i oni će nas dobro dočekati. Dobit ćemo tamo mnogo da je- 
demo, sve je već uređeno«. Uvjerio je Autrippa da ima zai- 
sta nešto iza planine, i obojica su htjela poći. 

»Vikao sam na Saterwhitea i Autrippa da su ludi. To je 
Sa tterwhitea razbjesnilo, izgrdio me, i onda su on i Autripp 
otplivali od splavi.« 

Izzi je govorio Joudyu o Coca-Coli, o stijeni, o motornom 
čamcu, o električnim žicama, o restaurantu i brodu. Joudy, 
koji je Izzi ja čvrsto držao za njegov pojas za spašavanje, od- 
govarao je s vremena na vrijeme: »Ostani s nama, sutra 
ćemo imati sve što želimo.« Zatim je Izzi čuo kako netko 
viče: »Izravnaj!« Vjerojatno je to neki čovjek vikao nekome 
na splavi, ali za Izzija je to bio nadnaravan, autoritativan 
glas. Nije mogao razumjeti što taj glas znači i što mora učiniti 
kad ga ovaj čovjek zove da nešto uravnoteži. Zatim je vidio 
čovjeka kako upisuje brojeve u knjige. Bio je zbunjen. 

»Ovakve stvari događale su se čitavu noć. Stijene, pa 
opet električne žice, pa opet restaurant s hamburgerima, pa 
opet brod, pa opet onaj čovjek koji je u svoju knjigu pisao 
brojke u dvije beskrajno dugačke kolone. Katkada je još po- 


2 


17 


netko vidio brod, ili je neki prijatelj tražio kavu i maslac. 
S vremena na vrijeme netko bi udario o mene a zatim se 
primirio. Izašao je mladi mjesec, fosforescencija mora činila 
se poput zvijezda u vodi, a zvijezde na nebu, svaka druge 
boje svijetlile su upravo na nas, kao neki ogromni mlazovi 
svjetlosti. Sve se to zbivalo u toku čitave noći. Tek sam se 
u praskozorje osvijestio i bio potpuno normalau.« 

Međutim, ludilo još nije napustilo ljude, koje je obma- 
njivala tama u burnoj tropskoj noći. Malo prije svitanja pala 
je jedna zvijezda kao kad brod ispaljuje salvu. Ljudi povi- 
kaše da je došao brod koji će nas spasiti. U blizini je neko- 
liko ljudi buncalo, i njihovo je jecanje dopunjavalo demon- 
ske, fantastične doživljaje u noći. 

»Upravo prije samog svitanja,« priča Izzi, »naletjeli smo 
na drugog topničkog oficira, zastavnika Fawksa, koji je bio 
torpediran u Crvenom moru i putovao kući našim brodom. 
Sjedio je na jednom brodskom poklopcu koji je zajašio kao 
konja. U ruci je držao bambusov štap i čvrsto se prihvatio 
uz našu bambusovu splav. Kad bismo se počeli razdvajati 
jedan od nas dohvatio bi štap i privukao njega k nama ili 
bi on privukao nas. Nisam zapravo znao tko je koga vukao. 

»Tada su se pojavili morski psi. Fawks je motrio na 
njih, i kad bi se neki od njih približio on bi ga štapom uda- 
rio po glavi i otjerao. Govorio bi: »Pazite, dolazi jedan. Pa- 
zite!« I onda bi ga udario. Morski psi su se malo udaljavali 
pa se opet vraćali, a Fawks ih je udarao štapom i tjerao. 

»Cijeli dan je bilo veoma toplo. Bilo je oblačno, ali 
svakih nekoliko minuta pojavilo bi se sunce i pržilo nas. 
Bio sam gladan kao pas, pospan i žedan, a svuda oko nas 
plivalo je pluto i razne olupine, dok su se ljudi držali za ko- 
made drva. Nastojali smo da uhvatimo neke olupine, ali su 
ih valovi udaljavali od nas. Svega smo jedamput vidjeli 
pticu. Tako nam je prošao čitav dan. Bili smo strašno umorni, 
i bilo je teško držati se uz bambusovu splav. Drugovi na 
splavi nisu htjeli sići premda smo ih neprestano molili neka 
siđu i drže se neko vrijeme uz splav da i mi malo otpoči- 
nemo. B\li su tvrdi. 

»Opet je došla noć. Mjesec je bio visoko, oštri su valovi 
nalijetali na nas, gutali smo slanu vodu i povraćali. I ova noć 

je prošla. Drijemao sam, a kad sam se probudio još uvijek 
sam se držao uz splav. Pojas za spašavanje otvrdnuo je na 
rubovima i usjekao mi se oko struka.« 

Ovih nekoliko ljudi proživjelo je jedan dan i dvije noći 
u vodi, i samo su ih pojasi za, spašavanje i slabo pridr^kra- 
nje uz laganu splav sačuvali na životu. Ti ljudi, kojima su 
samo glave virile iznad vode a ruke trnule od umora, ostali 
su na neki način živi, a bespomoćni i nesposobni da vide 
dalje od nekoliko metara, dok su valovi neprestano prelazili 
preko njih. 

Nešto prije svitanja poslije druge noći i zastavnik Mad- 
dox je podlegao halucinacijama. Naročito lijepim opisivanjem, 
vjerojatno jer je bio iskusan govornik i učitelj govorništva, 
nagovorio je ljude da pođu s njim. 

»Maddox, moj topnički oficir«, prisjeća se Izzi, »rekao je 
da je primijetio u moru neki sanduk s pivom. Sve što je tre- 
balo učiniti bilo je da nađemo baš taj sanduk i da ga izvu- 
čemo/ Imat ćemo tri ili četiri kutije piva. I tako smo Lave, 
Joudy, Maddox i ja svaki zasebice ostavili bambusovu splav 
i pošli u potragu za pivom. Plivao sam unaokolo, gotovo sam 
neprestano povraćao i nastojao da pronađem taj sanduk s pi- 
vom, iako sam svakog časa mogao potonuti. 

»Opet je došao dan i ja sam ponovo vidio stijenu i stu- 
pove za struju yisoke napetosti. Tada sam čuo vrisak: »U po- 
moć, u pomoć! Ja sam ne mogu to učiniti!« Opazio sam mor- 
nara koji pokušava da se uhvati za splav. Bio je iz druge 
grupe, jedan od torpediranih drugova koji je putovao kući 
našim brodorfi. Izzi mu reče neka se sabere, i tako se nekako 
uhvatio za onu splav koju je Izzi napustio da bi pronašao 
pivo. Joudy se također vratio. Na njoj su još ležala ona dva 
čovjeka; zastavnik Fawks je jašio na svojem poklopcu dr- 
žeći se uz splav zajedno sa još jednim članom iz Izzijeve 
čete, a njima se pridružio i sobar Kacevitch. Maddox i Lave 
su otišli. Usprkos svemu, i na neki neobičan način., u moru 
je još uvijek poslije odlaska čamaca za spašavanje plivao ne- 
što oko tri stotine ljudi. Držali su se u grupama i bili su 
igračka nekih čudnih kapricioznih morskih struja. 

»I tako smo se opet našli, držeći se čvrsto uz splav«, na- 
stavio je Izzi. »Kacevitch je bio vrlo slab i neprestano je 

govorio: »Ja idem natrag svome ocu. Kupio sam jednu knjigu 
za njega i ne mogu pustiti, da ona potone. Zato moram na- 
trag svom ocu.« Nismo vidjeli nikakvu knjigu. Joudy i ja 
smjestili smo Kacevitcha između sebe i pokušali da mu po- 
mognemo. Zamolili smo jednog čovjeka na splavi da siđe 
i da se drži za splav kako bi mogli popeti Kacevitcha da 
se odmori, ali on nije htio sići.« 

Tada Izzi spazi tešku drvenu splav i na njoj četiri čo- 
vjeka. Mnoge ovakve splavi bačene su s broda prije nego 
što se zaustavio iza prvog torpeda, i tako su bile izgubljene 
za ljude. 

»Pomislio sam da se na njoj nalazi Lorenz, radiotele- 
grafist«, pričao je Izzi, »pa rekoh'' Joudyu da ću otplivati 
do nje i zamoliti ih da dođu ovamo i pomognu Kacevitchu. 
Krenuo sam. Činilo mi se da taj put traje čitavu godinu. 
Ispočetka sam plivao ravno prema splavi, ali sam sada vi- 
dio da je ne ću dostići, jer se ona kretala. Zaplivao sam 
tako da joj dođem u susret, nadajući se da će je struja po- 
nijeti prema meni. Svuda naokolo bili su morski psi, bol jele 
su me noge, moj pojas za spašavanje bio je težak i tvrd i za- 
davao mi je bol. Mislio sam da nikad ne ću stići do splavi«. 

Splav je konačno stigla na mjesto gdje se u vodi pra- 
ćakao Izzi, već gotovo potpuno iscrpljen. Jedan mu je čo- 
vjek dobacio štap da mu pomogne, ali je on sam uspuzao 
na splav i svalio se na nju. Na splavi su se nalazili zastav- 
nik Maddox, George Beezley, američki mornar, Cornelius 
van der Slot, podmazivač strojeva na brodu i Nicko Hoo- 
gendam. Beezley i Hoogendam bili su već jedamput torpe- 
dirani i sada su bili putnici na brodu. 

Izzi je sa ova četiri čovjeka proživio mjesece na splavi. 
Objasnio mu je težak položaj ljudi na bambusovoj splavi, 
i oni su nekoliko sati pokušavali da potjera] u nezgrapnu, 
kvadratnu splav prema bambusovom kvadratu, ali ih je 
struja tjerala sve dalje. Uskoro su ljudi, koje je Izzi ostavio 
s nanfj'erom da ih spasi, nestali s vidika, a među njima i 
Emile Joudy koji je nekoliko puta spasio Izziju život, i za- 
stavnik Fawks koji je veselo jašio poklopac kao konja i slu- 
žio se bambusovim štapom kao kopljem da otjera morske 
pse od ljudi koji su se očajnički držali za bambusov okvir. 

IV. GLAVA 

Jedini čovjek na splavi kojega je Izzi poznavao bio je 
zastavnik Maddox, njegov topnički oficir. Izzi se upoznao i 
sa van der Slotom, jer su zajedno putovali u Egipat i jedan 
dio puta natrag. Viđao je Beezleya i Hoogendama na pa- 
lubi broda, ali nije znao kako se zovu. Posebno je zapamtio 
Hoogendama jer je holandski momak jedne noći kad je Izzi 
bio na straži kod glavnog ulaza pokušao da dođe na brod 
s bocom piva. Izzi ga nije pustio, a Hoogendam je zbog toga 
upravo pobjesnio. Svi oni zajedno predstavljali su vrlo neu- 
jednačen kvintet. Maddox je bio nježan čovjek, gotovo pot- 
pun intelektualac; Izzi je bio žilav, inteligentan, neke vrsti 
atleta; Beezley bijaše surov i ogroman mornar iz Hanni- 
bala, država Missouri, galamdžija; van der Slot bijaše isku- 
san mornar od trideset i sedam godina, a Hoogendam se- 
damnaestgodišnji holandski momak koji je pobjegao pred 
nacistima. Od svoje trinaeste godine bio je ribar, a nedavno 
je postao mornar trgovačke mornarice. 

Ispočetka nisu ništa govorili. Kod nekih je čak, činilo se, 
postojao tračak nezadovoljstva, jer je sada hrana i prostor 
splavi trebalo da dijeli njih pet umjesto četiri. 

Kad je postalo sasvim jasno da ne mogu pomoći nikome 
od ljudi s kojima je Izzi proboravio gotovo tri dana u vodi. 
Izzi i Maddox su nekoliko trenutaka mirno 1 razgovarali. 
Maddox, koji se nije sjećao događaja u noći, pitao je Izzija: 
»Gdje ste vi bili čitave noći?« 

Izzija je zaprepastilo to pitanje, jer je bio s Maddoxom 
sve do jutra. Odgovorio mu: »Pošao sam da pronađem ono 
pivo, o kojemu ste nam vi govorili.« Mađdox se nije mogao 
sjetiti ničega što se događalo u noći i toga jutra. Popeo se 

na splav nekoliko sati prije nego što ih je pronašao Izzi. 
Ostala trojica bila su na splavi više od jednog dana pa su 
bili u boljem stanju i od Mađdoxa i od Izzija, koji je prvih 
nekoliko sati proležao u nekom polusnu uslijed velike is- 
crpljenosti. 

Četiri čovjeka odvojila su za Izzija nešto od sljedova- 
nja — tanki komad čokolade, gutljaj mlijeka iz limene ku- 
tije, mornarski biskvit i punu čašu vode. Splav je bila spo- 
sobna za plovidbu koliko i korito za pranje rublja, ali je 
bila izdržljiva i dobro opremljena za svrhu kojoj je bila na- 
mijenjena. Imala je gotovo oblik kvadrata sa osam prema 
devet stopa, a izgrađena na dvije željezne traverze i sa dva 
nepropusna bureta na svakoj strani. Bila je potpuno jed- 
naka s gornje i donje strane, pa bi, bilo kako bačena s bro- 
da, pala uvijek na pravu stranu. Na sve četiri strane bile 
su klupice široke oko dvije stope, a u sredini se nalazila 
nešto spuštena paluba površine oko pet prema četiri stope. 
Kroz malen otvor u sredini palube mogla se doseći voda is- 
pod splavi. Nijedan dio splavi nije bio od čvrstog drveta; 
sve je bilo sagrađeno od uskih letvica. Konstrukcija je bila 
takva da je voda rijetko prodirala kroz dno, ali često sa 
strane. Splav je dosta duboko ronila; ljudi su mogli, pru- 
živši ruke kroz letvice na palubi, dodirnuti vodu, a kad 
je poklopac bio podignut mogli su u vodu spustiti i noge. 

. Hrana i posuda s pitkom vodom bili su smješteni u otvoru 
i mogli su se doseći i s gornje i s donje strane palube, jer 
su obje bile potpuno jednake. 

Ispitivanjem su otkrili da se- na splavi nalaze dva fe- 
njera, od kojih se veći mogao upotrčbiti za signalno svi- 
jetlo; zatim je tu bio veliki žuti pokrivač od mornarskog 
platna, neki dijelovi odijela, kutija šibica, sandučić za prvu 
pomoć sa zavojima, bočica joda, kutija s kirurškim instru- 
mentima, jedne škare; devet limenih kutija s mlijekom, ne- 
koliko paketa tvrdog biskvita, deset galona vode i kilogram 
čokolade. Čokolada je bila u pločama. Poslije konferencije, 
kojom je rukovodio Maddox, jedini oficir na splavi, (što je 
još uvijek važno za ljude), odlučeno je kakvo će biti dnevno 
sljedovanje za čovjeka; ujutro čaša vode s komadom bis- 
kvita; o podne pola čaše vode s malo mlijeka i komadićem 

biskvita, i uveče čaša vode, komadić biskvita i komadić čo- 
kolade kojim bi jedva mogli napuniti naprstnjak. 

Kada je sve to bilo riješeno, Izzi je legao spavati, zgr- 
čivši se na rubu splavi. Njegova iscrpljenost umrtvila je 
bol i žalost, koju je osjećao zbog toga što je napustio svoje 
drugpve na bambusovoj splavi, ljude s kojima je proživio 
dva dana i dvije noći, u nevolji koju je nadvladala silna 
volja i želja za životom. Tu će volju i želju i Laveu, Kace- 
vitchu, zastavniku Fawksu i Joudyu uništiti voda. Izzi je 
molio ljude na splavi da pokušaju pronaći bambusovu 
splav. Ispočetka su neki od njih prigovarali, tvrdeći da na 
njihovoj splavi nema ni prostora ni hrane za druge ljude. 
Tada su odlučili da će onu drugu splav privezati konopcem 
za svoju, i petero ljudi, usprkos velikoj iscrpljenosti, poku- 
šavalo je bjesomučno, da se približi onima koji su se obje- 
sili o krhku bambusovu splav. Međutim, nisu se mogli ni 
pomaknuti, i Izzi je znao da su Joudy i Fawks, koji su za 
vrijeme nekoliko sati , više puta spasili njegov život, iz- 
gubljeni. 

»Odlučili smo da stražarimo neprekidno %an i noć«, — 
pričao je Izzi. — Danju se moglo stajati svega petnaest do 
dvadeset minuta, gledajući u vodu i sunce. Noću se stra- 
žarilo po jedan do dva sata; nismo imali sat koji bi išao, 
ali smo zaključili da vrijeme koje je jedan čovjek mogao 
noću probdjeti iznosi po prilici dva sata. U noći je onaj koji 
je stražario davao svakog sata signale upaljenim fenjerom, 
da bi ljudi na brodu, koji bi možda bio negdje u blizini, 
vidjeli svijetlo. 

Ispočetka nam nije bilo tako loše, naročito poslije onih 
dana koje smo proveli u vodi. Sve nas je sjećalo na vrijeme 
kad smo bili dječaci i kad smo maštali o tome kako plo- 
vimo niz rijeku ili morem, sasvim sami, na splavi. Tako je 
to nekako izgledalo; bili su prekrasni dani, izvanredni za- 
lazi sunca i noći s bliskim zvijezdama. 

Iznad nas let jelo je na stotine ptica, većinom crne boje 
s bijelim pjegama na glavi, nešto manjih od crvendaća. Ne- 
koliko smo ih dana hranili mrvicama od biskvita i bili uvje- 
reni, da bismo ih mogli uhvatiti. Mislili smo da je u blizini 
kopno — odakle bi inače dolazile ptice, naročito ove male? 

Druge su bile bijele kao mali morski galebovi. Katkada su 
sjedale na splav, a mi ih nismo uznemirivali. Mislili smo 
da bi nam se moglo dogoditi neko zlo kad bismo ih ubili 
i pojeli.« — Izzi nikad nije zaboravio da je čitao »Starog 
mornara«. 

Osim Maddoxa, svi su na splavi bili radnici i jedan se 
prema drugome odnosio kao i radnici u rudnicima, tvorni- 
cama, radionicama i na brodovima. Međusobno su surađi- 
vali, pomagali jedan drugome, ali su pokazivali slab interes 
za prošli život drugoga. Nijedan od njih nije pokušavao da 
se predstavi drugima. Prošlo je nekoliko dana prije nego 
što je -Izzi doznao imena svih svojih drugova. Imena su, 
osim toga, prouzrokovala neke neprilike kod ovih ljudi. 

»Tako je, na primjer, bilo s imenom van der Slota« — re- 
kao je-Izzi. — »Konačno nam je rekao da se zove Cornelius 
van der Slot. Nismo mogli jednog druga čitavo vrijeme zvati 
Cornelius. Van der Slot nije tako dobro govorio engleski 
kao Hoogendam, pa smo rekli Hoogendamu neka upita van 
der Slota kako da ga zovemo. Momčić je govorio s Corne- 
liusom, pa nam reče neka van der Slota zovemo »Case«, 
ime koje se u holandskom upotrebljava za Corneliusa. 

»Zatim je tu bio momčić. Zvao se Nicko Hoogendam. 
Nismo ga mogli zvati Nicko, jer je to zvučilo smiješno. 
Beezley ga je prozvao »Junior«, ali za kratko vrijeme, jer 
Hoogendam nije volio da ga tako zovemo. Naprosto je sebi 
uvrtio u glavu da ne voli to ime. Jednog dana upita: »Zašto 
me uvijek zovete Junior? Zar ja nemam svoje ime?« — Upi- 
tali smo .ga kako hoće da ga zovemo, a on odgovori: »Nick«. 
Pri tome je ostalo. 

»Nas ostale — Maddoxa, Beezleya i mene — zvali su 
krsnim imenom. Mene su uvijek i prije zvali Izzi. Kad me 
tkogod upitao za ime, a ja odgovorio »Izzi«, taj bi obično 
rekao: »Izzi, what?« (Lako, a što; izzi na engleskom znači 
lako — o. p.), pa sam morao objašnjavati da je Izzi moje 
krsno ime.« 

Prvih nekoliko nedjelja Izzi se uvijek obraćao Mad- 
doxu sa »sire«, navika koje se nije mogao osloboditi u ono 
kratko vrijeme 'dok su još držali stražu. Kada su napustili 

stražarenje, Izzi mu se obraćao samo sa Maddox, što je za- 
stavniku bilo mnogo prijatnije. Kasnije je zvao Maddoxa 
»Jimm'y«, jer se između njih razvilo lijepo i srdačno prija- 
teljstvo. Van der Slot, Beezley i Hoogendam zvali su Mad- 
doxa neko vrijeme »gospodin Maddox«, ali su kasnije na- 
pustili tu formalnost. 

Sunce je nemilosrdno žarilo. Izzi je bio tamnoputan, i 
pod normalnim uvjetima sunce ga nije moglo opržiti. Me- 
đutim kako je bio danima u vodi, koža mu je omekšala i iz- 
bli jedila. Na sebi je imao samo košulju. Van der Slot je 
imao košulju, mornarske hlače i kratke gaće. Hoogendam 
je imao košulju, dvoje hlače, čarape i cipele. Beezley je bio 
obučen u košulju, kratke mornarske hlače, Maddox je obu- 
kao samo kratke hlače i košulju. 

»Poslijepodneva su bila duga' kao godine« — pričao je. 
Izzi. — »Drugovima je iz rana tekla krv. Previjali smo naj- 
ranjenije dijelove naše kože. Moja koljena i stopala bila su 
otvorene rane. Kad smo sa svojih rana nakon nekoliko dana 
skinuli zavoje, ostale su otvorene rane na koži. Stavljali 
smo jod na najgora mjesta, ali se meni jednog dana jod pro- 
suo, pa je i s njim bilo gotovo. Iz otvorenih rana izlazio je 
gnoj, koji se stvarao na koljenima i stopalima. Koža nam 
se neprestano ljuštila, tako da je površina splavi izgledala 
kao kavez za kokoši. Tako je to trajalo oko mjesec i po ^ 
dana, sve dok nismo postali neka vrsta sušenog mesa.« 

Izzi još uvijek ima velike brazgotine na koljenima i 
stopalima, na mjestima gdje su bile duboke gnojne rane, 
prouzrokovane suncem i udarcima o splav. Izzi i van der Slot 
mnogo su trpjeli od sunčanih opekotina. Beezley i Hoogen- 
dam bili su potpuno obučeni i nisu bili tako dugo u vodi 
kao Maddox i Izzi. Maddox, koji je imao slaba pluća i uža- 
sno se bojao vlage, uzeo je ono malo odijela što se našlo na 
splavi, da bi se što bolje zaštitio. Zbog toga su se neki ne- 
prestano uzrujavali, a naročito van der Slot. 

»Zatim su tu bile dječakove cipele« — pričao je Izzi. 

— »Hoogendam je kupio par cipela u Africi i platio za njih 
sedam dolara. Potpuno su se osušile i škripale kao đavo. 
Neprestano ih je oblačio, a mi smo mu govorili neka ih baci. 


25 


/ 


Odgovarao je: »To su dobre cipele, stoje sedam dolara. Moći 
ću ih obući u New Yorku.« Zatim bi šetao po splavi, stao bi 
nam na noge, a to nas je tako boljelo da smo urlali od bola. 
Trebalo je da prođu dva tjedna dok smo uspjeli da mu 
oduzmemo cipele i bacimo ih u more.« 

Splav mje bila izgrađena ni za kakvu udobpost, već je- 
dino za sigurnost. Dosta uzdignute stranice nisu dopuštale 
da se čovjek ispruži na palubi. Petero ljudi moralo se spo- 
razumjeti kako će se, noću, sklupčiti. Onaj koji je prvi le- 
gao, naslonio bi leđa i vrat na jednu, a stopala na .drugu 
ogradu. Kako je čitav prostor bio prekratak, koljena su mu 
stršila. Drugi je legao u sličnom položaju, okrenut licem 
prema prvome, i tako redom. Ako se u noći jedan pomakao, 
sve bi uznemirio. Izzi je mjesecima poslije spasenja spavao 
skvrčen, nesposoban da se ispruži kad spava. 

I tako je petero manje-više međusobno stranih ljudi, 
koji se prije nisu gotovo poznavali, proživjelo mjesece za- 
jedno na moru. Bilo je teških svađa i dvije smrti. Neobič- 
nim slučajem splav je zahvatila struja koja je tekla u Golf- 
sku struju. Kako je Izzi ju kasnije pričao dr. Samuel van 
Valkenburg, poznati geograf na sveučilištu u Clarku, ova 
sjeverna ekvatorijalna struja donijela bi ih, po svoj prilici, 
u Europu. 

V. GLAVA 

Prvih nekoliko tjedana ljudi su mnogo patili od gladi 
i boli. Premda su van der Slot i Izzi bili najviše ranjeni od 
sunčanih opekotina, i ostali su mnogo stradali od sličnih 
rana. Hoogendam je bio ranjen kada je brod torpediran. 
Nije ni sam pr^vo znao kako se to dogodilo. Nalazio se na 
glavnoj palubi i promatrao kako se neki mornari igraju 
s utezima. Kad je ispaljen prvi torpedo, on je odmah pao 
. u vodu. Imao je veliku i duboku ranu na koljenu. Previjao 
ju je svakog dana, ali se gnojila. U vrućim danima ljudi sa 
splavi ronili su u more, a Hoogendamu su savjetovali da to 
ne čini. Kad je jednog dana ipak uronio, koljeno je počelo 
zacjeljivati. Sasvim su zaboravili da slana voda obično za- 
cjeljuje otvorene rane. 

Prvih nekoliko dana, i usprkos velikim bolima, svi su 
bili puni nade. Hrana i voda bile su tako racionirane, da 
su neprestano bili gladni i žedni, naročito prvih dana, ali 
su ipak održali samodisciplinu, jer su vjerovali u spas. Stra- 
žarili su redovito, a svakog dana su zarezom na veslu obi- 
lježavali odmicanje vremena. 

»Dani su bili čudnovati«, pričao je Izzi. »Jutra su pro- 
lazila vrlo brzo, a popodneva ,su bila duga kao godine. Svi 
smo čekali večer, da dobijemo svoj komadić čokolade. Jelo 
nam se činilo veoma obilno i nastojali smo da ga jedemo 
što dulje, premda smo s njim obično završili za dvije mi- 
nute.« 

Noću su se ljudi pokrivali pokrivačem od jedrenine, 
koji su dvostruko slagali ispod i preko sebe da bi se tako 
što bolje osigurali. Onaj koji je posljednji lijegao morao ga 
je nategnuti, a svaki takav pokret izazvao je otvaranje 

gnojnih rana na oslabjelim mišićima i suze u očima. Izzi, 
Maddox i van der Slot imali su pojase za spašavanje. Izzi 
i Maddox su svoje rasparali i načinili neku vrstu jastuka 
od stražnjih i postranih dijelova. Od platna svog pojasa za 
spašavanje Izzi je uz pomoć van der Slota načinio kratke 
hlače. 

Načinili su skladište za svu opremu i nastojali su da 
je pažljivo čuvaju. Na splavi je bilo nekoliko štapova, dva 
vesla,'« fenjeri i dva noža. Noževi su bili s jednim sječivom. 
Jednog je Izzi posudio od čovjeka koji se nije mogao po- 
krenuti na bambusovoj splavi, a drugi je bio Beezleyev. 
Beezley je bio vrlo ponosan na svoj džepni nož. Govorio je: 
»Hvala bogu, svakako se isplati čuvati džepni nož. U prvom 
torpediranju ja sam jedini sačuvao nož. a on sigurno može 
dobro doći.« Sačuvali su limene kutije od mlijeka, tako da 
je svaki imao svoju čašu za piće. Izzi je ponio jednu čašu 
sa splavi, i još je uvijek čuva u svojem domu u South Barre. 

Hranu su potrošili 18. studenoga, šesnaest dana poslije 
torpediranja. Počeli su čeznutljivo gledati ptice koje su letjele 
iznad njih. Maddox je neprestano tvrdio, da će im se do- 
goditi nesreća ako uhvate koju pticu. »Čekajte do sutra«, 
govorio bi svakome tko bi sa glađu u očima pričao o per- 
natoj životinji. Ova naročita Maddoxova odvratnost bila je 
vjerojatno uzrokom da je izvršio podvig komu je u štampi 
kasnije posvećena velika pažnja. 

Morski psi nalazili su se neprestano u blizini splavi. 
Svaki dan je, redom, svaki od drugova proboravio kratko 
vrijeme u vodi, privezan konopcem koji su drugi držali i pri 
tom pažljivo motrili na morske pse, kad bi vidjeli brzoga 
sivca gdje dolazi, izvukli bi svoga druga na splav. Vrlo če- 
sto je morski pas produžio put ispod splavi i izašao na dru- 
goj strani. Maddox je načinio laso od konopaca, spustio 
zamku u vodu i nastojao da na taj način uhvati morskog psa. 

»Čekali smo na nj nekoliko sati. Rekao sam Maddoxu, 
da na/ ovaj način ne će uhvatiti psa. Pustili smo noge preko 
ograde splavi, pas je došao, i Maddox ga je uhvatio lasom. 
Nisam imao namjeru da upotrebljavam svoja stopala kao 
mamac, ali se to sasvim slučajno dogodilo. 

»Bilo je pravo čudo kako smo uhvatili psa. Bio je do- 
sta velik, dugačak najmanje tri stope. Maddox je čvrsto 
stegnuo konopac oko njegovih peraja. Sva petorica smo 
imali posla da ga podignemo na splav. Bojali smo se da ne- 
koga od nas ne ugrize, pa smo mu širi dio vesla gurnuli u 
usta. Bacao se i tukao, i nismo ga mogli doseći nožem. Leđa 
su mu bila poput stijene. Konačno smo uspjeli da ga okre- 
nemo na leđa i svršili smo s njim udarivši ga nožem na 
mjestu gdje se nalazio mekani trbuh. Kad smo mu izvadili 
iz usta veslo bilo je pregrizeno. 

»Moj topnički oficir tada reče: »Ja sam uhvatio psa, 
kako bi bilo, da mi dadete njegovo srce?« Pristali smo, iz- 
vadili srce i dali mu ga. Srce je kucalo još nekoliko minuta 
nakon što je bilo izvađeno. Čekali smo da prestane kucati 
prije nego ga rasiječemo. Uzeli smo jetra, jer smo negdje 
čuli da su ona dobra. Nisu izgledala naročito — bila su sa- 
svim siva sa crvenim pgrugama. Nismo znali da li da ih je- 
demo ili ne, ali smo ih konačno prerezali; neko bijelo iheso 
u njima poput mišića, bilo je dobro, tvrdo ali sasvim tečno. 
Maddox je dugo držao srce. Pričao je da je negdje čitao 
kako je jedan čovjek jeo srce dok je još kucalo. 

»Zatim smo odsjekli dva velika komada mesa sa po- 
stranih dijelova trupa i stavili ih u staro spremište za hranu 
do drugoga dana. Slijedećeg dana smo pogledali meso. Bilo 
je tamno crvene boje i zaudaralo je kao stara i trula svinje- 
tina. Bacili smo ga u more. 

»To nije bilo jedino razočaranje toga dana. Zastavnik 
Maddox je od sviju nas na splavi najteže podnosio stanje 
u kojem smo se nalazili. Neprestano je promatrao horizont, 
a s vremena na vrijeme zgrabio bi rukama rubove splavi 
kao čovjek koji čeka zakašnjeli telefonski poziv. Kvarenje 
jela toga dana još je povećalo njegovu nestrpljivost. 

Sjedio je na rubu splavi, ogrnut žutim odijelom, i rit- 
mički udarao rukom po rubu. Iznenada je ustao, zurio na 
horizont više od minute, okrenuo se prema drugima i upi- 
tao: »Jesam li ja lud drugovi? Mislim, da se nešto vidi!« 

Svi su se skupili oko njega. U daljini se vidjela mrlja, 
brod. Maddox je mahao žutim odijelom. Kad se umorio 
drugi ga je zamijenio, a kad se i ovaj umorio treći je stao 

na njegovo mjesto i mahao kaputom. Na splavi su imali 
nekoliko baklji i, premda je bio dan, zapalili su ih nadajući 
se da će dim i čudan crveni plamen privući pažnju straže 
na brodu. 

»Činilo se da se okreće i dolazi prema nama«, pričao je 
ižzi. »Drugovi su mahali zastavom, umorili se, sjeli i počeli 
plakati. Bili smo sigurni da se brod okrenuo, ali i mi smo 
ijaogli okrenuti a da to nismo ni primijetili. Brod je odlazio 
sve dalje i dalje. Vidjeli smo da je to veliki teretni brod. 
Zatim je nestao. 

»To nije na nas tako teško djelovalo, jer smo sad znali 
da se nalazimo na pomorskom putu. Možda brod ima radio 
pa će doći avion da nas uzme. Osjećali smo se dobro, mo- 
lili smo i pričali kako bi bilo da nas je brod pokupio 
već bismo se okupali u toploj vodi i bili bismo potpuno 
obučeni.« 

»Ljudi su s velikom nadom do noći promatrali more i 
nebo, a kad su se te noći zgrčili na prostoru manjem od 
jednog kreveta pričali su kako će uskoro biti u New Yorku. 

Slijedećeg dana svi su držali stražu. Nalazili su se na 
splavi tri nedjelje; već dva dana nisu imali hrane, a prije 
toga su sasvim malo jeli. Bili su vrlo slabi, ali su živahnuli 
od nade koja im nije dala mirovati. »Pred samo veče Mad- 
dox je opet vidio mrlju. I to je bio brod. Upalili smo baklje 
i mahali holandskom zastavom. »Budi pažljiv, budi pažljiv, 
nemoj se uzbuđivati«, govorili smo jedan drugome. Ovaj 
brod nije bio tako blizu kao onaj prvi, ali smo mogli vidjeti 
šest velikih sanduka na njegovoj palubi i jedan dio broda 
obojen crvenom bojom« 

»Kao i prvi, i ovaj brod je zakrenuo desno i polako ne- 
stao, a mi smo sjeli na splav i plakali. Bili smo razočarani. 
Kako su nas mogli mimoići? pitali smo se. Da su imali do- 
bru stražu sigurno bi nas vidjeli. Kakva je đavolska po- 
sada na tom brodu?« 

»Jedan od drugova primijeti: »Možda su mislili da smo 
podmornice.« Odgovorili smo mu: »Kako, dođavola, može 
ovo izgledati kao podmornica?« 

Razočaranje je izazvalo srdžbu, a srdžba je^ pojačala 
osjećaj razočaranja. Voda duboka, a hrane nema. Već su 

tri nedjelje boravili na tvrdoj, katranom premazanoj splavi 
izrađenoj od letvica. Njeni su oštri rubovi sjekli i ranjavali 
kosti koje su se sve više isticale kod ovih omršavljelih ljudi. 

Sutradan poslije razočaranja s drugim brodom počeli 
su razgovarati o Danu zahvalnosti koji se idućeg dana sla- 
vio. »Govorili smo o Danu zahvalnosti u Sjedinjenim Drža- 
vama«, pričao je Izzi. »Uoči toga dana molili smo da bar 
padne kiša ili da nađemo nešto za jelo.« 

»Na Dan zahvalnosti nismo mogli a da ne mislimo na 
njega«. U podne smo pričali o tome kako sada u Sjedinje- 
nim Državama sjede oko stolova s puranima i voćem. Zatim 
smo, oko dva sata poslije podne pričali kako su ljudi u Sje- 
dinjenim Državama upravo završili *s objedom i sjede sa- 
svim siti, puše i razgovaraju. ^ 

»Tada je u blizinu splavi doletjela velika ptica. Ja sam 
je prvi primijetio. Pokušao sam je uhvatiti, ali nisam us- 
pio. Spustila se u vodu nedaleko nas. Hoogendam je htio 
za njom plivati. Bojali smo se da će ga progutati morski 
pas, ali je on ostao uporan. On je ipak skočio, uhvatio pticu 
i pao s njom u more nedaleko -splavi. Kreštala je, ali smo 
je sada imali. Koprcala' se u rukama Hoogendama, a mi smo 
i njega i pticu izvukli na splav. 

»Bila je to neka smeđa ptica veličine pileta. Prelomili 
smo joj vrat, očupali perje i podijelili je u pet dijelova. Ni- 
kad nismo jeli ukusniju pticu. I to je bilo na sam Dan za- 
hvalnosti. Maddox reče: »Bog je još uvijek s nama.« Ptica 
je imala crveno meso, slično piletini, a bilo je izvanrednog 
ukusa. Iza toga smo se osjećali mnogo bolje. 

»Kasnije smo češće uhvatili koju pticu, ali ni jedna nije 
bila velika kao ova. Mnoge su po čitav dan lovile ribe; 
pred noć su se umorile i katkada ostajale u vodi poput pa- 
taka, a katkada su čak i ispuštale glasove »gak, gak«, kao 
prave patke. Ponekad bi koja noću sjela na naš platneni , 
pokrivač. 'Drug koji bi bio najbliže prošaptao bi: »Ovdje je 
ptica«. Izvukao bi se ispod pokrivača, puzao preko ostalih, 
izašao, obično je uhvatio. U jednoj noći uhvatili bismo 
najviše dvije ptice, a u svemu smo ih na taj način uhvatili 
dvadeset i pet. Bile stf obično malene poput vrabaca, a 

svaku smo dijelili u pet dijelova, tako da bi svaki od nas 
dobio komadić od nekoliko grama. 

»Kad smo pticu uhvatili noću, sačuvali smo je za doru- 
čak, a ako je to bilo danju obično smo je odmah razdijelili 
i pojeli.« 

Ptičju utrobu upotrebljavali su za ribolov. Objesili bi 
crijeva niz ogradu splavi sve dok riba ne bi uhvatila jedan 
kraj a onda bi povukli, i riba je bila na splavi. Većinom 
nije bila veća od srdelice. Jednog su dana Izzi i Hoogendam 
na ovaj način uhvatili gotovo osamdeset ribica. Katkada 
bi morski psi natjerali pod splav čitave gomile malih riba, 
pa bi ih ljudi hvatali rukama između daščica na podu. 

»Ja i oba H'olanđana«, pričao je Izzi, »jeli smo čitave 
ribe, zajedno s kostima; BeezlCy i moj topnički oficir nisu 
htjeli kosti, pa su ih davali nama, a mi smo iz žvakali či- 
tave noći. To je bila moja zamisao: našđo sam da je vrlo 
dobro žvakati kosti noću kad se ne može spavati; stvaralo 
se mnogo pljuvačke. - Bilo je to slično kikirikiju ili bade- 
mima koje vam poslužuju uz pivo.« 

VI. GLAVA 


Dani su prolazili. Ljudi su se već tako dugo nalazili na 
moru, da im se vremensko /mjerenje njihove pustolovine 
nije činilo važnim. Izzi bi govorio o nekim događajima koji 
su se zbili »nekoliko tjedana prije nego što su nas pokupili«, 
ili »mjesec i po dana otkako smo bili na splavi.« Nešto sli- 
čno kao Izzi i njegovi drugovi doživljela su dva engleska 
dječaka, Tapscott i Widdicombe koji su u velikom čamcu 
proboravili sedamdeset i tri dana, a mislili su da su u 
njemu pedeset dana. Kad su Izzi i njegovi preostali drugovi 
spašeni, pokazalo se, začudo, da su gotovo točno računali 
vrijeme. 

Katkada su ljudi razgovarali, ali su veći dio vremena 
šuteći sjedili i gledali u vrh splavi ili daleko na more. Izzi 
je pričao da u južnom Atlantiku ima mnogo stvari koje za- 
divljuju. »Ponekad smc vidjeli borbu nekih velikih riba, 
koje izgledaju kao oklopnici. Gdjekada su se i morski psi 
borili s oklopnicima, i to je bilo izvanredno zanimljivo pro- 
matrati. Jedamput je neka velika plava riba skočila dvadeset 
stopa iznad vode. 

»Nikad ne ću zaboraviti kako je jedna ptica dugo pli- 
vala na komadiću pluta zajedno s nama. Ova ptica, ve- 
lika kao plava kreštalica, spustila se na pluto drugog tje- 
dna nakon torpediranja broda, i pratila nas nekoliko dana. 
Pluto se dizalo i spuštalo na valovima, a ptica zajedno 
s njim. Morski pas ju je opazio i slijedio je jureći na le- 
đima, otvorenih ustiju. Ptica je zalepršala svega nekoliko 
stopa ispred njega, a kada se pas izgubio sjela je opet na 

pluto. Dugo sam je promatrao. To je bilo vrlo zanimljivo. 
Da se približila splavi zgrabili bismo je mi umjesto mor- 
skog psa«. 

»Zalasci i izlasci sunca bili su najljepši koje smo ikada 
vidjeli, crveni, purpurni, u svim bojama koje se mogu za- 
misliti. Nikad se nisam umorio promatrajući ove zalaske, 
iako su oni navještali noć i hladnoću. Noću su Se na sve 
strane oko nas pojavljivale fosforescentne ribe koje su stva- 
rale svjetlonosne pruge i bljeskove. Jednom sam tako na 
brodu stajao na straži, pa kad sam vidio ove bljeskove u 
vodi uznemirio sam se i pozvao svog oficira. Bio je u salonu 
gdje je kao i obično, jeo i razgovarao s komesarom i ki- 
neskim liječnikom, i kako nije odmah došao, pozvao sam 
ga ponovno: »Pogledajte ova svijetla, sire«, rekao sam mu. 
»Ah, to je fosfor«, odgovorio je. Nikad mi se zbog toga nije 
narugao, ali da su o tome čuli drugi mornari oni bi mi se 
vjerojatno rugali do besvijesti.« 

Noći su bile pune zvijezda. Izziju se činilo da oni ne- 
prestano slijede jednu veliku zvijezdu. Bilo je čudno da 
nitko na splavi nije znao mnogo o zvijezdama. Maddox je 
govorio, da će kada izađe na kopno, svakako studirati astro- 
nomiju i geografiju. 

»Uvijek smo nastojali da se upravljamo prema zapadu 
ili bar gdje smo mislili da bi mogao biti zapad«, pričao je 
Izzi, »premda je bilo gotovo nemoguće održati splav u bilo 
kojem pravcu. Imali smo neke vrste jedro, onaj komadić 
žutog odijela, i katkada smo ga stavili na štap, ali bi ga 
moj topnički oficir skinuo da se njjme zagrne. 

»Mnogo smo se prepirali gdje se nalazimo i kamo plo- 
vimo. Jedan je govorio da idemo prema obali Južne Ame- 
rike, a drugi da plovimo u pravcu Caribejskih otoka. Ja se 
obično nisam uplitao. Jedino što sam zaželio bilo ie da nas 
što brže izbave iz mora.« 

I tada su, negdje u drugom mjesecu, ušli u kišnu se- 
zonu. Uhvatile su ih oluje i bure, bacale su splav, i ljudi 
su bili do kože mokri. Sklupčili su se pod jedreninom, že- 
stoko se prepirali tko ima suhi j i dio, a svaki pokret jednog 
stvarao je bol i velike neprijatnosti drugima. Zbog kiše su 
se još više prepirali na koje!m se dijelu svijeta nalaze. Izzi 

je tvrdio da to nije naročito zanimljivo. Živio je jedino u 
nadi da će se spasiti i tješio se. je, sa dosta cinizma, da 
plove natrag prema Africi. 

Uistinu, struja ih je nosila u sjeveroistočnom pravcu 
nekoliko stotina milja, gotovo paralelno s elipsoidnom oba- 
lom Južne Amerike. Sasvim je moguće da su prošli kroz 
vodeni oticaj rijeke Amazone čija slatka voda teče na sto- 
tine milja daleko u more. Ako se tako i dogodilo, oni to 
nisu znali. Nitko od ljudi koji su ikada proboravili na splavi 
nije ni pokušao da pije morsku vodu. Koliko je god daleko 
u more ulazila slatka voda Amazone, dr. van Valkenburg 
je tvrdio Izziju da bi on svakako našao da je ona bljutava 
i nezdrava. 

Vjerojatno je istina, da jedino prirodoslovac može doći 
do nekih određenih zaključaka, kad vidi u nekom dijelu 
svijeta ptice. Naravno da do tih zaključaka dolazi jedino na 
temelju empiričkog načina prosuđivanja. Prirodoslovci, koji 
na veliko iznose najčudnovatije zgode, pričaju da ove sitne, 
slabo mišičave ptice, čim dođe proljeće lete po deset hiljada 
milja i više, da bi se parile. Ptice su kod petorice ha splavi 
neprestano izazivale optimizam. Sitne ptičice s raširenim 
krilima manje od jedne stope kružile su unaokolo, tražeći 
mikroskopski sitnu ribu, a Izzi i njegovi prijatelji bili su 
uvjereni da negdje u blizini može biti kopno. »U jutro su 
ptice dolazile sa suprotne strane od one gdje je izlazilo* 
sunce«, pričao je Izzi, »i odlazile su sa suncem, pred noć, 
u istom pravcu odakle su došle. Tada bismo se ubili vesla- 
jući u tom pravcu. Bilo je nemoguće veslati na splavi. 
Jednu nogu položili smo na njen rub, drugu spustili u vodu 
i veslali kao da smo u čamcu.« Splav sa površinom osam 
puta devet stopa nije bila ni malo slična čamcu. Male ptice 
izazivale su neopravdani optimizam zbog razumljivog za- 
ključivanja većine ljudi da mali stvorovi ne mogu učiniti 
ništa velikog. »Običavali smo jedan drugome reći — nasta- 
vio je Izzi: »Ovako male ptice sigurno ne mogu letjeti da- 
leko. Prema tome, mora da je blizu kopno.« 

Sa pticama s!mo imali još doživljaja. Čak i ptica srednje 
veličine, kad joj skinete perje, postaje vrlo mala. Jedam- 
put smo uhvatili pticu veličine crvendaća, i svaki je dobio 

nešto od tog njenog mršavog mesa. Maddox je došao na 
novu ideju. Imali smo šibice, a kako on nikada nije bio 
baš oduševljen da jede sirovo meso, odlučio je da ga ispeče. 
Uzeo je šibice, i svi smo bili silno zainteresirani. Stari van 
der Slot složio je tako ruke da se 'šibica ne bi ugasila, a 
Maddox je zapalio. Ugasila se jedna, zatim još jedna, zapa- 
lio je i treću — ta je gorjela, i on ju je držao ispod malog 
komadića ptice sve dok meso nije pocrnilo. Zatim ga je žva- 
kao. »Kako ti se čini?« — upitali :smo ga. »Vrlo dobro« — 
odgovario je uzimajući sitni komadić vrhom svoga jezika. 
»Dajte nam da kušamo«, tražili smo ga; mi smo već pojeli 
svoje sirove komadiće. »Premalo je«, odgovorio je i pojeo 
sam. Nikad to nije ponovo učinio a mi nismo kušali »pe- 
čeno« meso. 

Šibice koje su našli među 'opskrbom prouzrokovale su 
vjerojatno najveće razočaranje. Među hranom i vodom u 
spremištu bila je i jedna nepro(močiva kutija šibica. Tu se 
nalazila i jedna druga nepromočiva kutija s omotom koji je 
bilo vrlo teško skinuti. .-»Mislili smo,« pričao je Izzi, »da su 
u njoj cigarete. Zašto bi inače bile potrebne šibice na 
splavi? Omot na kutiji bio je načinjen od sitnih daščica, 
tako da smo mogli samo dva prsta provući u kutiju. Ruke 
su nam bile; vlažne i slabe od vode, pa smo trgali daščice 
štapovima i svačim što nam je bilo pri ruci. Konačno smo 
kutiju otvorili, a što smo pronašli? — Baklje. Pretpostav- 
ljao sam da će nam baklje biti potrebne, ali smo svi bili 
veoma zaročarani ‘što nisu bile cigarete.« 

U sandučiću za prvu pomoć našli su jedne škare i njih 
su neko vrijeme upotrebljavali za podrezivanje brada. Se- 
damnaestogodišnji Hoogendam, koji se vrijeđao na svoju 
mladost kako to može samo dječak koji radi posao' odraslog 
čovjeka, iznenada je odbacio svoj ponos i postao brijač. Van 
der Slot je nosio raskošnu bradu na koju bijaše ponosan. 
Maddox, jedan od sretnih ljudi čija brada raste gusto i pa- 
tvoreno bez pogreške, izgledao je najljepše od svih na 
splavi. Izzi i Beezley imali su zaliske, ali ništa naročite. Izzi 
je patio od čudne kaprice mladosti. Rasla mu je brada, ali 
brkovi gotovo nikako. Kako su međutim prolazili mjeseci, 
ljudi su sve manje 'pažnje posvećivali bradama i kosi i upo- 

trebljavali su svoju kosu kao jastuk i zaštitu protiv sunca. 
Jedan od glavnih razloga što se nije više /posvećivala tolika 
pažnja kosi i bradi, bio je i taj što su škare' bile potrebne 
za mnogo važniju stvar nego što je taština. Na splavi je 
bilo nekoliko štapova koji su bili ostavljeni tamo ako bi 
ljudi slučajno htjeli od platna načiniti šator. Odlučili su da 
rastave škare, kako bi njihove dijelove pričvrstili uz štap 
i upotrebili ih kao ostve za ribe. Ovu, kao i većinu drugih 
pametnih ideja dao je Maddox. Hoogendam bijaše najbolji 
lovac ostima. Uhvatio je nekoliko plosnatih riba koje su se 
približile splavi. »Mladić je bio vraški spretan u lovljenju 
riba«, pričao je Izzi, »ali nam nikad nije o tome pričao. Nije 
govorio ni o onom vremenu kad je bio ribar«. Kao što to 
obično biva, razvilo se na splavi nekoliko diskusija o ribar- 
stvu, ali su ljudi, sasvim ispravno, zaključili da je glavna 
stvar u vezi s ribama k^o da ih uhvate i pojedu. 

VII. GLAVA 


Ljudi, su na splavi mnogo razgovarali o svom prošlom 
životu, a naročito o tome šta sU u naročitim zgodama jeli. 
Katkada su razgovori imali opisni karakter, ponekad je 
dolazilo i do prepirke, naročito kad bi netko pričao što 
će najprije jesti kad se dohvati kopna. Većinom su govorili 
u pravom lirskom zanosu, opisujući ne samo večere, već i 
okolnosti koje će ih okruživati, običaje, pa čak i doživljaje 
uz ta jela. 

Beezley je običavao pričati o Missouriju. Bio je iz Han- 
nibala. i činilo se da se tamo žilavi dječaci odgajaju u tra- 
diciji velikih sinova ovoga grada, junaka Mark Twaino v.h 
priča — Toma Sawyera i Hucka Finna. Bilo kako bilo, 
Beezley je pričao o bježanju iz škole, pljačkanju vrtova, 
sklizanju po guštarama uz Mississippi i krađi čamaca. Kat- 
kada je to radio sam, ali je vrlo često bio u društvu čvrstim 
dječaka svojih godina — dvanaest do trinaest, koliko mu ]e 
tada bilo. 

Ušli bi u čamac i odveslali na sredinu rijeke, bacili 
udice i čekali da dođe morska mačka, riba koja nije bila 
naročito cijenjena na istoku, ali je u ovom slučaju bila naj- 
bolja na svijetu. Kada nisu ništa uhvatili, iskrcali bi se 
Beezley i njegovi prijatelji na obalu i pronašli negdje pile. 
Skuhali bi ga u loncu zajedno s povrćem i tako imali do- 
bro ielo. 

Beezley je o tome pričao kao o uvodu u glavnu stvar. 
Takav je bio život u Missouriju, i to je bio krasan život. 
Međutim, ako se jednoga dana iskrcamo na obalu, on će 
otići u dobar restaurant i naručit će piliće pečene na južni 
način. Ili, možda će poći u kineski restaurant, recimo u San 


38 


Francisku, i naručiti neko kinesko jelo. Beezley je mijenjao 
svoje želje svakog dana. Kinesko jelo danas, piletina na 
južni način sutra i t. d. 

Van der Slot i Hoogendam su, možda s malo perverz- 
nog holandskog humora, pričali o konjskom mesu. Konjsko 
je meso, govorio je van der Slot Izziju, najbolje jelo, koje 
čovjek može dobiti u Holandiji. Dobra je govedina, a isto 
tako ovčetina i svinjetina (van der Slot je govorio o vre- 
menu prije tragičnih daha 1940.), ali konjsko meso je zbilja 
delikatesa. Izzi je većinu ovih razgovora smatrao neozbilj- 
nim, iako on još i danas vjeruje da van der Slot voli konj- 
sko meso i* znatiželjan je da li ga je poslije spašavanja jeo. 

Maddox, čovjek sa Srednjeg Zapada, nije ni najmanje 
poetski opisivao njihovo tradicionalno jelo od mesa i krum- 
pira. Pričao je o »Smorgasboard«. Izzi nije to nikad jeo. 
»Govorio mi je«, pričao je Izzi, »da se to jelo neprestano 
dodaje unaokolo; tu su sve vrste riba, i sye vrsti sira, i sve 
vrsti mesa, na pr. salame, jetrene paštete i može se repe- 
tirati doklegod se hoće i natrpati tanjur čime god se želi uz 
kruh i salatu«. 

Izzi je u lijepoj slobodnoj pjesničkoj prozi, sa žustrim 
talijansko-američkim temperamentom, pričao što bi on ura- 
dio. Još se sjećam što je rekao. Bilo je govora kako se prave 
dobri špageti. 

»Dakle, špagete možete praviti s piletinom ili sa svinj- 
skim odrescima«, pričao je Maddoxu. »Kad idete u trgovinu 
da kupite pet ili šest komadića svinjetine, ne dajte da vam 
ih tamo isjeckaju u sitne komadiće, već neka -vam ih isi— 
jeku samo po dužini, ali tako da se komadići drže zajedno, 
t. j. da ih prerežu samo upola. Ponijet ćete svinjetinu kući 
i položiti komade jedan na drugi, ali ćete ih prije toga po- 
sipati sirom, celerom, lukom, češnjakom, krušnim mrvi- 
cama, peršinom i tako ih pritisnuti da ništa od toga ne može 
ispasti. Zatim ćete sve staviti u tavu i dodati još nekoliko 
lasječenih rajčica, koje prekrijete mesom, a po želji možete 
dodati i malo vode. Pustit ćete da sve to polako vrije na 
vatri, a nakon nekog vremena kušajte pa dodajte soli i pa- 
pra. Uzmimo da ste vi sa svojom ženom, majkom i ocem, 

dakle vas četvero. U tom slučaju potrebne su vam dvije ili 
tri četvrtine funte rajčica, da tava bude do polovice puna. 
Ako meso i nakon dva sata ne postane tamno-crveno, lijepo 
crveno poput krvi, uzet ćete sa police malo soka od rajčice 
i preliti meso. Tada mora pocrvenjeti od krvi iz mesa i od 
rajčica. Opet ćete kušati, staviti malo soli, a kada je sve 
tako učinjeno pomaknite tavu na stranu. Zatim uzmite lo- 
nac vode i pola ili čitavu funtu špageta. Kad voda ključa, 
u lonac se stave špageti, pa se miješaju da se ne slijepe, ali 
ih ne smijete predugo kuhati, jer će postati mekani i slu- 
zavi. Zatim odlijte vodu od špageta, izvadite meso iz tave 
i stavite ga na stranu. Spagete ćete staviti u veliku zdjelu 
i preliti ih sosom od mesa, a ako bude dosta sosa, ostavit 
ćete ga malo da njime prelijete svinjetinu, koju poslužujete 
posebno. Isti je postupak i s piletinom«. 

Potaknuti Izzijevim opisivanjem, njegovi su prijatelji 
donijeli odluku do prve večeri kada budu spašeni prirede 
večeru sa špagetima, a Izzi će u kuhinji dati svoje upute; 
druge će večeri naći mjesto gdje bi mogli jesti »Smorgas- 
board«, a večeru će završiti sa »file a la mignon« prema 
preporuci Maddoxa; treće večeri uzet će piletinu na južni 
način, ili kinesko jelo, a zatim će s Holanđanima potražiti 
takva mjesta gdje ima mesa s krumpirom i mnogo kolača 
s maslacem. 

Ovakva odluka, sasvim ozbiljno, donesena* je nakon dis- 
kusije od nekoliko tjedana, a prethodno se o njoj glasalo. 

Izzi je redovito razlikovao razgovor o jelu i želju za je- 
lom. Dugi govori, kao što je bio taj njegov govor o špage- 
tima, odnosili su se na buduća jela i predstavljali su u pr- 
vom redu filozofska razmatranja, a razlikovali su se od ži- 
vih trenutnih želja, koje bi se najbolje mogle izraziti rije- 
čima: »Sada bih baš to želio«. Govoreći o svojim trenutnim 
željama, Beezlej je rekao da bi htio jedan Henry kolač s 
orasima, lješnjacima i čokoladom. Maddox je želio kolač od 
Čokolade, upravo onakav kakav je spremala njegova mlada 
žena, i najviše bi volio da ga spreme njene ruke. Hoogendam 
je želio bilo koju vrst slatkiša. Van der Slot je sanjario o 
piti od jabuka, ili je katkada dijelio svoje vizije s Izzijem 
i želio pitu od čokolade. Van der Slot je znao više od jednog 

sata pričati o raznim načinima kuhanja koji se primjenjuju 
u Holandiji. Izzi je želio »Milky May«, specijalne bombone 
za žvakanje od čokolade i karamele. Svi ovi ljudi, mladi 
Hoogendam jednako kao i ozbiljni Maddox, bili su veseli i 
društveni prijatelji i nisu sanjarili o pivu ili viskiju, već o 
slatkišima. 

»Takvi razgovori o jelu su dobri«., rekao je Izzi. »Raz- 
govarate o njemu, mislite o njemu i u ustima vam se stvara 
slina, a to zaista pomaže.« 

Sklapali su čak i oklade o jelu. »Jednog dana sam pri- 
čao nekome od njih«, sjećao se Izzi, »o eclairu«. On nije 
znao što je to »eclaire«. Objasnio sam mu, da je to ve- 
lik, dugi kolač, na površini sama čokolada, a iznutra sama 
krema. Nije razumio što mislim pod kremom, pa sam mu 
objasnio, da je to smjesa od mlijeka i jaja. Momak je polu- 
dio za kremom i neprestano o njoj govorio. Tada sam mu 
pričao o svojim roditeljima kojima sam subotom išao u 
grad. Dok sam bio dječak, vodili su me u slastičarnicu, gdje 
sam mogao pojesti dva »eclairsa«. Kad je shvatio o čemu 
govorim, Hoogendam mi je predložio okladu. Kad budemo 
u New Yorku, natjecat ćeimo se tko može pojesti više 
»eclairsa«. Tko izgubi, plaća. 

»Rekao sam mu, da ćemo, kad budemo u New Yorku, 
kupiti u slastičarnici neke kolače od smokava. Slastičarski 
su kolači uvijek syježi. Zatim ćemo prošetati Broddwayem 
i pojesti ih vani, na ulici. Moj topnički oficir nije potpuno 
razumio, kakvi su to kolači od smokava, pa sam mu obja- 
snio da ih tamo gdje je on živio, u Lafayette, država Indi- 
jana, zovu »Newtons«. 

»Nismo mnogo govorili o piću. Samo smo ga jedamput 
spomenuli, i to tek usput u razgovoru. Jednom sam rekao, 
da ću, kad dođem kući, u svoj grad, otići u bar svog bra- 
tića Martonea i piti redom sva pića koja sam ikada kušao, 
počevši od vode pa sve do viskija. Međutim to nikad nisam 
učinio. Ni o djevojkama se nije mnogo govorilo. Mislio sam 
cesto na svoje sestre, a moj se oficir sada sjećao svoje žene, 
ali to nije bilo ono isto kao kad se govori općenito o že- 
nama«. 


41 


»Jedino što sam na splavi definitivno odlučio, bilo je 
da, ako ikad uspijem doći na kopno, nikad ne ću biti bez 
pločica čokolade«. 

Kad je Izzi to ispripovijedao, izvrnuo je sve džepove. U 
njima nije bilo nijednog bombona. Bio je obučen u tijesan 
pulover i hlače mornara Sjedinjenih Država. Mliječni bom- 
boni mogu nabubriti i naduti se. 

Nikad nisu prestali govoriti o jelu. Pa i kad bi razgo- 
varali o nekom drugom pitanju, njihove su misli bile kod 
jela. U svim drugim razgovorima bili su samo na pola pri- 
sutni. Kad bi šutjeli, obično su razmišljali o jelu u svim 
njegovim oblicima. 

Izzi je navršavao dvadeset godina 3. prosinca 1942. Ije- 
dan dana prije svoga rođendana počeo je o njemu razmi- 
šljati. Pričao sam drugovima da nikad nisam na svoj rođen- 
dan bio izvan kuće, a sad sam ovdje, na splavi. Uvijek sam 
dobivao darove i kolače, ljudi su dolazili k nama, otac je nu- 
đao vino i pivo, a mama bi pripremila obilan ručak. 

»Sva četiri druga su me opkolila. Srdačno mi čestitali 
i, položivši mi ruke na ramena, govorili su: »Nemoj se ža- 
lostiti Izzi, bit ćemo za tvoj rođendan u New Yorku ili 
Braziliji, pa ćeš moći kući brzoj aviti ili možda čak i tele- 
fonirati«. 

»Hoće li nas ikad pronaći?«, pitao sam, a oni su mi od- 
govorili: »Nemoj nikad zaboraviti da brodu treba svega 

pola sata da se pojavi na horizontu, dođe do nas i pokupi 
nas«. Uvijek smo govorili da »brodu treba pola sata da 
prođe preko horizonta i da' dođe do nas«. »Kad nas sutra 
brod spasi, mi ćemo reći brodskom kuharu da je tvoj rođen- 
dan i on će ispeći kolač. Ako nas pokupi još danas, reći 
ćemo mu da ti je sutra rođendan, pa ce svakako ispeći 
kolač«. 

»Drugog dana bio je moj rođendan. Nalazili smo se u 
kišnoj sezoni, bilo je tamno, oblačno, hladno, i počelo je ki- 
šiti. Svi smo se šćućurili ispod jedrenine, a ja sam legao sa- 
svim na kraj, tako da sam mogao gledati na more i vidjeti 
da li brod dolazi. Satovi su prolazili; neprestano smo go- 
vorili o mom rođendanu, a kiša je padala i padala. Na moj 
rođendan je padala najjača kiša otkako smo bili na splavi. 

Drugovi su pokušali da me razvesele. Van der Slot reče: 
»Dobro, pokupit će nas sutra, pa ćemo reći brodskom ku- 
haru da je jučer bio tvoj rođendan«. 

»Poslije podne padalo je tako jako, da nisam vidio više 
od pet stopa ispred sebe. Plakao sam, držeći glavu na kiši, 
a suze su mi samo tekle iz očiju. Znao sam, ako bi se brod 
i pojavio, ne bi nas vidio«. 

Sutradan iza Izzijeva rođendana zastavnik Maddox je 
izjavio, da je njegov trideseti rođendan 12. prosinca. »Mad- 
dox je obećao van der Slotu«, pričao je Izzi, »da će on, ako 
nas pokupe 12. prosinca i ako van der Slot puši lulu, kupiti 
za njega najskuplju lulu koju nađe. Ja sam rekao Hoogen- 
damu, ako nas pokupe toga dana, da ću' mu kupiti prsten, 
a on je meni obećao to isto«. ‘ 

»Došao je 12. prosinac, a još smo uvijek bili na splavi. 
Kiša je padala, ne tako jako kao na moj rođendan, ali ipak. 
Maddox je pričao, da je rođendan uvijek slavio sa svojom 
obitelji i ženom. Žena bi mu na taj dan poklonila neki dar. 
Pokušali smo ga razveseliti, ali se osjećao vrlo slabo, dugo 
je gledao na more i udarao rukama o ogradu splavi kao da 
nešto čeka. 

»Kad smo uporno pokušavali da mu čestitamo, on se 
malo nasmijao i ispripovijedao kako je prije polaska na more 
posjetio vračaru, koja mu je rekla da nikad ne će doživjeti 
svoj trideseti rođendan«. »Kad se vratim«, rekao je, ^po- 
sjetit ću je i reći ću toj staroj vještici da se prevarila«. Moj 
topnički oficir bio je vrlo loše volje, pa smo neprestano sje- 
dili kraj njega, udarali ga po ramenu i govorili kako će biti 
krasno ako nas sutra pokupe. Na kraju smo ga tješili da 
smo bar dobili vode«. 

Kiša je padala čitav prosinac i, premda je vrijeme bilo 
relativno toplo, ljudima je bilo stalno hladno. Neki su se 
jako prehladili, a Beezley se ozbiljno razbolio. Jedrenina se 
počela kidati, pa kada bi se ljudi pod njom šćućurili, voda 
je tekla na njih. Uredili su tako da je voda s platna tekla 
u posudu za vodu, ali, kako su znali da kiša može svakog 
časa prestati, još uvijek su vodu trošili u ograničenim koli- 
činama. 

Sve su više mršavili, kosti su im groteskno stršile i 
imali su kostobolj u. Trljali su jedan drugoga, da bi na neki 
način održali funkciju svojih oslabljenih mišića. Bilo je 
dana, kada bi neki od njih sjedio satima i pipao mišićje na 
nozi. Kad su počeli s trljanjem, morali su se pritom smje- 
njivati, jer nitko nije bio toliko jak da radi ruka-mu više 
od jedne i po minute. 

Tada su, sredinom prosinca, primijetili treći brod. »Bio 
je oblačan dan, i moj topnički oficir ga je prvi opazio; on 
je uvijek prvi primjećivao brod«, pričao je Izzi. »Najprije 
smo vidjeli dim, a zatim brod. Morao je to biti stari brod 
na ugljen. Imali slmo svega još jednu baklju, ali je bila mo- 
kra i nismo je mogli upotrebiti. Mahali smo svojom zasta- 
vom, ali nas oni nisu opazili. Kod mahanja zastavom smo 
se mijenjali, jer smo bili tako slabi, da su onoga koji je 
mahao morala dvojica pridržavati; dva do tri puta mahnuo 
je zastavom i morao je sjesti. 

»Kada je nestao i treći brod, osjećali smo se užasno. 
Skljokali smo se na splav i plakali. Uvijek smo vjerovali da 
nas treći brod ne će mimoići, a evo, ovo je treći brod koji 
nas je mimoišao u dosta velikoj udaljenosti. Nismo mnogo 
o tome govorili, samo smo plakali i jecali i bili smo vrlo 
obeshrabreni«. 

VIII. GLAVA 

Idući praznik koji je dolazio bio je božić. Jedrenina je 
sasvim propala. Beezley je bio veoma slab i njegovi dru- 
govi su ga morali prenositi. Ali i oni su bili tako slabi, da 
je to bio težak i bolan zadatak i za ova četiri relativno do- 
bra čovjeka, i za Beezleya. 

Pomisao na božić bila je vjerojatno mnogo teža za 
Izzija nego za sve ostale. Basil, kršten imenima Biagio Do- 
minic Izzi, odrastao je u South Barre, država Massachusetts, 
u ljupkoj staroj koloniji New England, s kolonijalnom arhi- 
tekturom, šumama i brežuljcima. Čitava kolonija sastojala 
se od Barre Plaina i South Barre. U South Barre su uglav- 
nom živjeli Talijani, a Poljaci i starosjedioci New Englanda 
u drugim dijelovima. 

Vlasnik South Barre bila je »Barre Wool Combing Com- 
pany, Ltd«, i velik dio Talijana radio je u toj tvornici. Kao 
i većina Talijana, ovi ljudi su bili srdačni i dobra zdravlja. 
Izzijev život u South Barre bio je vrlo lijep. Lovio je po 
brežuljcima, bavio se sportom, imao nadimak »Tuffy«, sa- 
stajao se s djevojkama i često bi se pro vozao očevim auto- 
mobilom. 

»Kad sam mislio na božić, bio sam vrlo žalostan«, pri- 
čao je. »U našoj kući uvijek je na božić bila velika sveča- 
nost. Stol je bio pretrpan jelom, a bilo je vina, piva, viskija, 
i, bez obzira u koje ste vrijeme noći došli k nama na bad- 
njak, moj otac i majka bili su za stolom i razgovarali. Či- 
tave su noći tako razgovarali, a ljudi su ulazili, uplitali se 
u razgovor, i za svakoga je bilo darova«. 

»Zamišljao sam sebi ovaj božić kod kuće. Bit će sasvim 
drukčiji. U našoj obitelji za čitava njena boravka u Barre 

godinama nije bilo nijedne smrti, a u talijanskoj obitelji je 
smrt za svakoga vrlo tužna stvar. Osjećaju se užasno teško. 
Znao sam da ovog božića u našoj kući ne će biti nikakvog 
slavlja. Svi će biti u crnini, djeca će biti mirna, a mama će 
plakati. Forgnolijevi, Whighamovi i Martonesovi trudit će 
se da ih razvesele, ali ja sam vidio svoju obitelj svu u 
crnini«. 

Tako je uistinu i bilo. Izzi je bio u pravu. Božić je kod 
njegovih bio još crniji nego što je on zamišljao. Njegov 
ujak Dominic Martone, brat Izzijeve majke, umro je u stu- 
denome. Đasil je radio za Martonea na njegovu tkalačkom 
stanu, pomagao gospođi Martone oko kuće i hranio njihove 
piliće i svinje, kada Martoneovi dječaci nisu bili kod kuće. 
S velikom sposobnošću za bol kao i za veselje, mnogi Izl- 
jevi rođaci u South Barre bili su veoma ožalošćeni Marto- 
neovom smrću. Drugi dan nakon njegova pogreba gospođa 
je Izzi primila uobičajeni brzojav od mornarice: »Žao nam 
je što vas moramo obavijestiti da je vaš sin, mornar II. 
klase Basil Dominic Izzi, nestao za vrijeme operacija«. 

Iduća dva mjeseca njegova je majka proživjela takve 
dane, o kojima Izzi ne će ni da misli. Bila je slaba, nježna 
ženica, s glatkim okruglim i veselim licem kad bi se smi- 
jala. Obično je dvanaest do šesnaest sati dnevno provodila 
u kuhinji, gdje je imala dvije peći i gdje je bilo životno sre- 
dište njene obitelji. Imala je još šestero djece: Mary i Ange- 
linu, koje su bile udate; Carmellu, Memie, Santa i Ken- 
netha. 

Izzijev otac Dominic bio je malena rasta, a nastojao je 
da prema ljudima bude strogo ljubezan. On i Basil išli bi 
zajedno u lov. Običavao je da remenom tuče djecu, kad 
nisu slušala, a pokazivao im remen, kad su pokušala da ne 
slušaju. »Volio sam taj život«, rekao je jedamput Izzi. »Po- 
čeo sam raditi kad mi je bilo devet godina — rezao sam drva 
za svog oca. Davao mi je petnaest centi, a ja rum potrošio 
pet za slatkiše, a deset za kino. Volio sam biti izvan kuće, 
pa kad sam završio srednju školu i pošao na posao, ustajao 
sam veoma rano da bih mogao rano ujutro ići u lov«. 

Izzi je bio vrlo popularan u svojoj obitelji i među pri- 
jateljima zbog toga što je mogao spavati u svako vrijeme 

i na svakom mjestu. Kad je još bio dijete, znao je nestati 
na nekoliko sati. Njegova majka bi prevrnula čitav grad, 
tražeći ga, i obišla bi sva mjesta, ali bi ga najčešće našla 
kako duboko spava pod svojim krevetom. Izzijeva kuća na- 
lazila se na brežuljku iznad Power Mili Ponđ. Izzi je tamo 
imao svoje određeno mjesto, gdje je, običavao spavati po- 
slije podne i.uveče. ' ' ....... 

Bio je dobar igrač baseballa i zauzimao je različita 
mjesta u svojoj momčadi, a završio je kao vratar u mje- 
snoj momčadi. On još uvijek ima svoj igrački dres, koji, 
kada pođe- a dopust, gleda čeznutljivo kao i svoj kaput od 
devine dlanj, koji je kupio nedugo prije nego što se upisao 
u mornaricu. Nakon što je proveo dvije godine na visokoj 
školi, Izzi je pošao na rad, jer se njegov otac, koji je bio šef 
grupe u odjeljenju za češljanje pamuka, razbolio od neke 
stare* bolesti, koja ga je stalno mučila. Izzi je neko vrijeme 
radio u samoj tvornici, ali je želio da radi izvan nje, a osta- 
vio je tvornicu kad su tražili od njega da čisti šivaonicu. 

Kad je napustio češljaonicu, otišao je u Barre. Tu se 
zaposlio kod Charles G. AIlen & Company, ljevaonici i tvor- 
nici strojeva, koja je izrađivala veoma kvalitetne bušilice. 
Izzi, visok svega 155 centimetara i težak 66 kilograma, do- 
bio je zadatak da lomi čelične šipke čekićem, teškim sedam 
kilograma. Kako je bio nevjerojatno snažan i imao dobre 
pomagače, zavolio je taj posao. »Poštena plaća«, govorio je. 

Želio je da ide u pomorsku pješadiju, ali, misleći da 
nije dovoljno visok, stupio je u mornaricu. Javio se u mo~ 
bilizacioni centar u Springfieldu sa svojim prijateljima Ro- 
sariom Mastronadom, s kojim se kasnije sreo u Africi. »Svi 
naši prijatelji išli su na regrutaciju, pa smo tako i mi odlu- 
čili da pokušamo stupiti u mornaricu«, pričao je Izzi. 

Sv:h ovih događaja sjećao se Izzi na splavi. Jedne noći 
sanjao je o jelovoj šumi, onoj jelovoj šumi koja se pružala 
iza dvorišta njihove kuće na brežuljcima Massachusettsa. 
»Bio sam 'žalostan, kada sam o tome mislio, čak i u snu«, 
govorio bi Izzi. »To je najljepša zemlja na svijetu. Lipe i 
bukve odražavaju se u vodi ribnjaka, a u šumama ima ze- 
čeva, tetrijeba, vjeverica* pa čak i srna«. 

Izzi se svega toga sjećao na badnjak, a tada su bili već 
pedesetdva dana na splavi. »Mislio sam o luli, koju sam ku- 
pio ocu, kutijama za majku, narukvicama za djevojke i 
noževima za dječake, i uzrujavao se zbog onih kineskih ta- 
njura koje sam dobio od Talijana«. 

»Na badnje veče govorili smo o božiću. Pričao sam kako 
smo nekoliko tjedana prije božića obilazili bregove da pro- 
nađemo što ljepše božično drvce, kako smo ga otac ili ja od- 
sjekli i donijeli kući, kako je cijela obitelj pomagala pri 
kićenju bora i kako smo jeli simokve, datulje i orahe iz ve- 
like zdjele koju je majka postavila na stol u blagovaonici. 

Moj topnički oficir pjevao je te noći božične pjesme. 
Znao je riječi za sve pjesma, a i Beezley i ja znali smo veći 
dio. Holanđani su poznavali arije, a s vremena na vrijeme 
upotrebili su holandske riječi. Pjevali smo Tiha noć, Mali 
grad Betlehem, Adeste Fidelis i još neke druge. Zvučilo je 
nevjerojatno lijepo, zvijezde su bile neobično sjajne i zrca- 
lile se u mirnom moru. 

»Nick i van der Slot pričali su nam o božiću u Holan- 
diji, koji se tamo slavi dva dana. Mi smo bili mišljenja da 
je to veoma lijep običaj i odlučili smo da ćemo ga i mi sla- 
viti dva dana ako na božić budemo spaseni. Božić je bio 
lijep, premda je malo kišilo, ali smo svi bili žalosni i snuž- 
deni. Maddox je uporno promatrao horizont i s vremena na 
vrijeme bubnjao prstima po ogradi. Slijedeći praznik bila 
je Nova godina. Molili smo da do tog dana budemo spaseni. 

Na splavi nije bilo diskusije o postojanju boga. Izzi bi- 
jaše katolik, a svi drugi bili su protestanti, i svi su molili. 
Maddox je neko vrijeme prije nego što se odlučio da bude 
1 profesor studirao teologiju. Pošto je to učio u školi, svi su 
htjeli da on vodi molitve. Molio je na glas svake večeri kroz 
nekoliko tjedana, ali je onda prestao. Objasnio je da ne voli 
voditi molitve. Bili su zadovoljni, osjećajući da glasne mo- 
litve previše raskrinkavaju nade i strah njihovih srdaca. 

Poslije toga svaki je molio za sebe. Ponekad bi netko 
rekao glasno: »Moj bože, pomozi nam sutra«. Ako je sutra- 
dan uhvatio ribu, možda mu se činilo da je to odgovor na 
njegove molbe. Vjerovali su u bogami njihova vjera nije ni 

jačala ni slabila, kako su dani prolazili. Izzi je svake večeri 
izmolio Očenaš i dvije do tri Zdrave Marije, a drugi su mo- 
lili Molitvu gospodu ili nešto što su sami izmislili. 

Osim molitava, zastavnik Maddox je Nicku Hoogen- 
damu nekoliko večeri pričao čudnovate priče. Hoogeridamu 
su se više od svega sviđale takve priče prije spavanja. Mad- 
dox je pripovijedao o tri medvjeda, tri mala praseta, o cr- 
venom zakukuljenom jahaču i mnoge druge priče. Nick, 
koji se obično predstavljao kao mladi svjetski čovjek, za- 
tražio je da još priča. Maddox je nastojao da se sjeti svih 
priča koje je ikada znao, i konačno je rekao, neka bude pro- 
klet ako još ikada bude pričao dječje priče. 

Nick i Case van der Slot često su razgovarali holandski, 
a katkada su se međusobno prepirali na svom jeziku koji je 
drugima zvučio nekako mistično. Izzi je mislio da je jedan 
od sukoba nastao zbog toga što je Nick govorio da bi htio 
biti Američanin i da će on to postati poslije rata. To je vri- 
jeđalo van der Slota, ponosnog Holanđanina. Prepirali su se 
i o vrijednosti svojih rodnih gradova. Van der Slot bijaše 
iz Rotterdama, a Hoogendam iz Vlaardingena. Van der Slot 
je prije rata mnogo plovio na luksusnim holandskim bro- 
dovima, pa je katkada pričao o zemljama širom svijeta — 
Javi, Australiji, Indiji, Kini i Evropi. 

IX. GLAVA 


Pred kraj prvog mjeseca zastavnik Maddox, koji je ne- 
kad mnogo čitao, predložio je da svaki napiše, na vanjsku 
stranu kutije u kojoj su bile baklje, svoje ime i datum kad 
su bili torpedirani, t. j. drugi studenoga. »Rekao je, da će, 
u slučaju da umremo, naša imena biti napisana na kutiji, 
pa, ako splav bude pronađena ili potjerana na neku obalu, 
naše će obitelji saznati što se s naima dogodilo. 

»Maddox je napisao svoje ime i adresu; Hoogendam i 
Beezley učinili su isto. Ostali smo još Gase i ja. Trebalo je 
nožem urezati ime na kutiju, ali kad je Beezley pružio nož 
meni, ja .sam ga odmah dao Caseu. Nisam htio napisati 
svoje ime na ovu kutiju. Nisam želio umrijeti. Ni umrijeti, 
ni- misliti o smrti. Htio sam žvjeti i htio sam da mislim o 
životu. 

»Nastojao sam da drugovi ne vide što osjećam. Nisam 
im htio pokazati kako se bojim i same pomisli na smrt. 
Kada je van der Slot urezao svoje ime, i red je bio na meni, 
rekao sam: »Nema više mjesta«, i tako nisam nikad napisao 
svoje ime na kutiju. Za nekoliko tjedana slana je voda is- 
prala ova imena, ali ja sam uvijek bio sretan, što tamo mog 
imena nije bilo«. 

Beezley se prvi ozbiljno razbolio. Već su od početka on 
i Maddox imali krvavu mokraću, što je bio prvi znak da 
s njima nije nešto u redu. Ljudi su obično mokrili dva puta 
na dan, a njih dvojica su veliku nuždu obavili svega dva 
puta za čitavih dvanaest tjedana. 

Beezley ' je počeo slabiti trećeg tjedna boravka na 
splavi. Činilo se da ne može podnijeti sirovo meso ptica i 
riba. Bio je zatvoren, pokušao je povraćati, ali nije mogao, 

samo je cijele dane štucao i podrigivao. Katkada je danima 
ležao zgrčen. Pomagali su mu da se pomakne, da bi se ko- 
liko toliko ispružio. Tada bi se malo šalio, 'govorio slabim 
glasom, ali sasvim pametno, sa svojim drugovima. Poslije 
nekih šest tjedana oslijepio je na jedno oko, a malo kasnije 
počeo mu je slabiti i sluh i drugo oko. Pokazivali smo mu 
četiri prsta i pitali: »Koliko prstiju imam?«, a on je odgo-^ 
varao: »Dva«. Danju je nastojao da čitavo vrijeme ima po- 
krivene oči. Užasno ga je boljelo kada bi ih otvorio. 

»Imao je jake lične kosti, lice mu se smanjilo, i sve se 
više smanjivalo, dok nije na koncu izgledao strašno. Kad 
je i treći brod prošao a da se nije zaustavio, on je potpuno 
smalaksao. Ako smo mu od uhvaćene ptice ili ribe dali ko- 
madić, ispljunuo ga je. Posljednja dva ili tri tjedna nije se 
uopće micao. Noću, da bismo ga stavili pod jedreninu, mo- 
rali smo ga dizati, a i sami smo bili slabi. Njemu je to za- 
davalo užasne boli. Govorili bismo^. »Dođi Beezley, hajdemo 
pod jedreninu«. On je ječao: »Nemojte me dirati. Ozlijedit 
ćete me! Pustite me u miru, molim vas! Zhšto me hoćete 
ubiti? Kada vas, momci, nađem na kopnu, ubit ću vas!« 

»Tako je to dugo trajalo; potpuno je oslijepio i oglušio, 
i počeo spominjati ljude koje nismo poznavali. Tražio bi ci- 
garete i slatkiše. Znao je reći: »Znam da na polici ima 
Lucky Strikesa, ali vi ih momci sakrivate od mene«. Zati'm 
bi spominjao Harry$ i druge ljude koje nismo poznavali. 
»Zašto mi ne ćeš pomoći, Harry?« Ili »Molim, Alice, zašto 
mi ne ćeš pomoći? Ja sam ovdje«. I tada bi ponavljao da 
ne će umrijeti, da ne će umrijeti. • 

»Šezdeset i šestog dana ujutro, kada srno se probudili, 
upita me van der Slot kako je Beezleyu. Taj je dan ranije 
i veći dio noći neprestano mrmljao ili slično. Ležao je kraj 
mene. Kad sam ga pogledao, ruke su mu bile zgrčene na 
licu kao da je nešto htio uhvatiti. Vidjeli sumu se svi zubi 
i bjeločnice. Bio je ukočen i imao neugodan zadah«. 

»Znali smo da je mrtav, ali smo čekali nekoliko sati, 
sve se nadajući da će se ipak pokrenuti. Tek kad smo bili 
potpuno sigurni da je mrtav, skinuli smo mu mornarske 
hlače. Već nekoliko dana nije mogao mokriti na stranu, pa 

su mu hlače bile mokre. Htjeli smo počekati do noći da ga 
sahranimo, ali kad smo pomislili da bi morao jos nekoliko 
sati ležati ovdje, odlučili smo da ne čekamo«. 

»Bio sam jedini katolik na splavi, pa sam u sebi lzmo- 
lio molitve, a ostali su molili glasno. Maddox je izmolio 
glavnu molitvu. Rekao je: »On vjerojatno odlazi na bolji 

put, neka počiva u miru.« „ 

»I sahranili smo ga u moru. Morali smo ga sva četvo- 
rica otkotrljati preko ograde, a kada je pao u more nismo 
gledali za njim, već smo sjedili, čekali i gledali daleko na 

m ° r Izzi je uzeo Beezleyevu torbu da je preda njegovoj obi- 
telji, kao i prsten s kamejom koji mu je prije šest godina 
poklonila njegova ' djevojka. U torbi je bilo nekoliko ame- 
ričkih dolara, nekoliko komada stranog .kovanog novca 
Beezleveva legitimacija. »Stavio sam torbu zajedno s prste- 
nom u kutiju za baklje, da je voda ne bi odnijela«, pričao 
ie Izzi. »Zatim smo hlače privezali konopcem i ostavili i 
cijelu noć da se peru u vodi. Slijedeće jutro objesi i smo ih 
na štap i osušili, a onda smo ih dali Maddoksu, koji nije 
imao hlača. U to je vrijeme i on bio sve bolesniji«. 

Beezleyeva smrt nije došla neočekivano, jer je bolovao 
već od prvih tjedana ovog putovanja, ali je to ipak bio uda- 
rac za sve nas. Ljudi su tako oslabili, da bez tuđe pomoći 
nisu mogli čvrsto stajati ni nekoliko sekundi. Razgovarali 
su o smrti, obično ravnodušno, ali uvijek s osjećajem straha. 
Beezleyevo umiranje unijelo je među njih smrt i po aza o 
im da će i oni možda umrijeti, ne brzo, već polako, u polu- 
grozničavoj obamrlosti, u vlastitom smradu i ne znajući sto 

se s njima događa. . 

Šezdeset i sedmog dana van der Slot i Maddox su se 
opet posvađali, kako su to običavali već mnogo tjedana. 
Kada je Maddox došao na splav, uzeo je onaj mali komadić 
platna koji je imao služiti kao jedro ili zaštita od sunca i 
vjetra na splavi. Nije bio odjeven lošije od Izzija, ali nije 
imao fizičku snagu ovog maldića, a uz to su mu i pluća bi a 
ozbiljno bolesna. Kada su Beezleyeve mornarske hlače dali 
Maddoxu, van der Slot mu reče: »Dobro, sada kad imate 
hlače, zašto ne prepustite nama jedro?« 

»Maddox se neko vrijeme odupirao, tvrdeći da mu je 
hladno, ali je van der Slot ustrajao na tome da nam mora 
dati ili hlače, ili jedro. Dao nam je jedro, i mi smo se njime 
noću pokrivali«. 

Svađa zbog ovog kotmadića platna za jedro trajala je 
tjednima. Bilo je dana kad je van der Slot satima sjedio i 
ukočeno buljio u Maddoxa. Ponekad, naročito kad nije pa- 
dala kiša, Madđox se morao odlučiti ili da dade platno, ili 
da spava na rubu splavi izvrgnut vjetru i moru. Izabrao 
je rub. 

Drugi izvor svađe bio je položaj koji će ljudi zauzimati 
noću kod spavanja. Svake su večeri mijenjali mjesta, tako 
da nitko nije dvije noći uzastopce imao isto mjesto. Odre- 
dili su mjesto brojevima od jedan do pet. Mjesto broj je- 
dan, na dnu splavi, bilo je najbolje, jer je bilo najsuhlje. 
Jednog dana, u drugom mjesecu kišne sezone, Izzi i Hoo- 
gendam su se zbog toga mjesta gotovo potukli. »Momčić je 
tvrdio da je na njemu red da dobije suho mjesto«, pričao 
je Izzi, »a ja sam smatrao da je red na meni, jer je on tamo 
ležao noć ranije. Rekao je da lažem i nije se htio maknuti 
s mjesta. Poletio sam da ga izbacim, ali su me Maddox i- van 
der Slot zadržali. Tada smo mladić i ja odlučili da se potu- 
čemo čim izađemo na kopno. Ako nigdje u blizini ne bude 
boksačkih rukavica, riješit ćemo to golihi šakama«. 

Čitava dva mjeseca je Beezley, prije nego što je poto- 
nuo u nepoznato, neprestano tjerao Izzija u očaj. Kako je 
bio iz Hannibala, država Missouri, gdje se govori žargonom 
srednjeg Zapada s malim prizvukom južnog izgovora, upo- 
trebljavao je neprestano izraz »na ovaj način« — pričao je 
Izzi — »da sam pucao od bijesa. Ponekad bi rekao »preko 
ovog načina«, ili »nemoj mi pokazivati ovaj način«, a to mi 
je išlo na živce«. 

Organizacija na splavi bila je sasvim u skladu sa situa- 
cijom, vjerojatno zbog toga što nitko nije imao naročiti au- 
toritet nad drugima, ili što nitko nije drugima nametao 
svoje vodstvo na temelju prirođenih sklonosti, koje se kod 
nekih ljudi same po sebi javljaju u ovakvim okolnostima. 
To je dobro. Splav nije mogla jedriti niti se njome moglo 
upravljati. Nosile su je morske struje, i bilo kakvo nasilno 

postupanje pojedinca moglo je u ovakvoj situaciji izazvati 
njegove drugove da gp u naglosti ubiju. Neko su vrijeme na 
Madđoxa, opunomoćenog oficira i, prema zakonima koji 
vladaju na moru, osobu koju treba poštovati, gledali kao na 
komandanta, ali je to s vremenom zaboravljeno, ne zbog 
toga što Maddox ne bi imao dovoljno autoriteta ili što ostali 
ne bi bili disciplinirani, već naprosto zato jer to nije bilo 
u skladu s okolnostima. 

Beezley, Hoogendam i van der Slot utrošili su mnogo 
vremena, dokazujući jedan drugome, tko je prvi od njih 
pronašao splav, a Izziju još i danas nije jasno, tko ju je za- 
pravo pronašao. Uzrok tih svađa bio je u želji da onaj tko 
dokaže da je prvi pronašao splav stekne malo više autori- 
teta, kao, tobože, privatni vlasnik — slično pravu »J ena<< 
koje se ne temelji na pisanim dokumentima, već na činje- 
nici da je netko tu bio prvi. Izzi misli da su Hoogendam, 
van der Slot i Beezley bili zajedno u vodi, da je Beezley do-^ 
plivao do splavi i pridržao je dok su se drugi u nju uzve- 
rali, a zatim su oni njemu pomogli da se uspne. U svakom 
slučaju, sva su trojica satima o tome raspravljala. U tom 
je sukobu Maddox stajao na strani Beezleya i zvao ga 
»kapetan«. 

Beezley, van der Slot i Hoogendam bili su na splavi 
prije Maddoxa i Izzija, i to im je davalo veliku prednost 
pred ovom dvojicom. Maddox je, međutim, prema svemu, 
bio najvažniji čovjek na splavi zbog svojeg znanja i raznih 
svojih ideja. On je izmislio da pomoću lasa uhvate morskog 
psa, da naročitim načinom skupljaju vodu sa jedrenine u 
rezervnu posudu, i tako oslobodio jednog čovjeka neprijat- 
nog posla da sam sabire vodu s jedrenine i sipa je u posudu. 
Izmislio je i kako će napraviti ostve za lovljenje riba od di- 
jelova škara, koje su našli u sandučiću za prvu pomoć. 

Na splavi su od prvog dana svog putovanja imali dva 
noža — jedan je pripadao Beezleyu, a drugi je Izzi pozaj- 
mio od čovjeka na bambusovoj splavi. Osim toga su imali 
dva fenjera sa različitim svijetlom. Jedan fenjer ispustio je 
Beezley u more preko ograde. Ni sam nije znao kako se to 
dogodilo; jednostavno mu je iskliznuo iz ruku. »Nismo ga 
zbog toga psovali«, pričao je Izzi, »jer se pokretno svijetlo 

i kod drugog većeg fenjera istrošilo, pa nam je i on postao 
beskoristan. Metnuli su ga na stranu, misleći da će ga jed- 
noga dana možda trebati. 

Jednom su, krajem drugog mjeseca, Hoogendam i van 
der Slot čupali perje ptica, kad su opazili da dolazi veliki 
val. Skočili su na palubu splavi i prebacili preko sebe je- 
dreninu upravo kad je val naišao. Izzijev dugi nož je od- 
nijela voda. 

»Zatim, dva tri tjedna prije nego što su nas pokupili«, 
pričao je Izzi, »Hoogendam i ja Smo kroz otvor na podu 
splavi hvatali male ribice i dodavali ih Maddoxu i van der 
Slotu, koji su im otkidali glavu i čistili ih. Beezley je bio 
preslab a da bi mogao bilo što raditi. Nije mogao čak ni 
ispirati ribe, toliko je bio slab. Beezleyev nož ležao je na 
jedrenini. Mladić i ja bili smo tako zaokupljeni lovom ribe, 
koju Smo grabili i bacali njima, da smo uslijed nepažnje do- 
sta prskali, pa je van der Slot rekao: »Pripazite malo«. 
Beezley, koji je to promatrao, reče: »Zašto ne stavite osta- 
tak jedrenine, da sve ne smočite?« Hoogendam nije znao da 
se nož nalazi na jedrenini pa je zabacio jedan kraj, a nož 
je odletio u vodu«. > 

Neko su vrijeme lovili ribe dijelovima škara koje su 
pričvrstili na štap. Hoogendam je u tom poslu bio naj vje- 
štiji. Uhvatili su na taj način nekoliko malih, plosnatih riba. 
Međutim je Hoogendam jednog dana pogodio neku tvrdu 
ribu i škare se slomiše. Štap sa drugim dijelom škara odni- 
jelo je jednoga dana more. 

Kad su tako ostali bez svakog oruđa, uzeli su preostali 
fenjer, izvadili iz njega staklo i pokušali ga razbiti, da bi 
njime mogli sjeći ptice i ribe. Satima su pokušavali da raz- 
biju staklo. Konačno ga je slomio Hoogendam, udarivši nji- 
me o vanjski rub palube. Ali se staklo slomilo gotovo ravno, 
pa im nije moglo poslužiti za rezanje. Zato su uzeli sam 
fenjer i savijali ga tako dugo dok nije ličio na kuhinjski 
rezač, a onda su njijme strugali ribe. 

Svega jedamput su pokušali da igraju nekđ igru, ali 
ona nije bila naročito uspjela. »Hoogendam i Maddox počeli 
su igrati »checkers« (vrsta igre s kolutićima na kockastoj 

površini — o. p.), pričao je Izzi. »Mislim da Hoogendam nije 
nikad igrao »checkers«, pa je Maddox obećao da će ga učiti. 
»Uzmi sandučić za prvu pomoć i na njemu nožem nacrtaj 
kvadrate«, rekao je Maddox Hoogendamu. Vrlo dugo mo- 
rali smo objašnjavati Hoogendamu što znače kvadrati, dok 
je konačno shvatio. 

»Nisu imali dosta mjesta za punu igru, oko četiri linije 
u jednom pravcu i pet kvadrata u drugom. Uzeli su neko- 
liko šibica, prelonili ih na dvoje i upotrebili dijelove sa cr- 
venim glavicama za crvene »checkerse«, a druge za crne. 
Hoogendam i topnički oifcir igrali su neko vrijeme, ali je 
Nick tukao Maddoxa, pa ovaj nije već htio igrati. Maddox 
mi je predložio da igram s Nickom, a ovaj mi je uporno do- 
sađivao, pa sam konačno počeo igrati, ali nisam volio tu 
igru. Zaboravljali bismo čija je koja šibica, pa bismo micali 
i po dva puta i odjednom se našli na protivničkoj strani. 
Zasitio sam se igre. Bila je vrlo glupa. Igrali smo je svega 
nekoliko dana. 

»Beezley i moj oficir običavali su ispočetka mnogo pje- 
vati. Obojica su bili sa zapada, iz Indiane i Missouria, i 
znali su mnogo istih, polaganih pjesama, sličnih kauboj- 
skim. Imali su dobre glasove i katkada su pjevušili. Ja ni- 
sam nikad mnogo pjevao. Nisam bio raspoložen«. 

X. GLAVA 

Pet stranaca, osuđenih na grozno sužanjstvo na splavi 
koja je bila određena da pruži pomoć najviše trojici, i to 
samo za nekoliko dana, nisu nikad postali dobri prijatelji. 
Susret s nekim od preživjelih drugova vraćao bi spašenog 
čovjeka natrag i dozivao mu u pamet sve one užasne dane 
svađa i prepirka, a to nitko nije volio. U vrijeme kad sam 
razgovarao s Izzi j em, on tjednima nije sretao ljude s ko- 
jima su ga našli, i nije pokazivao naročitu volju da se vidi 
s njima. Želio bi da im kaže samo »hello«, i to je bilo sve. 

Zbog toga što su dvojica od petero ljudi na splavi go- 
vorili bolje holandski nego engleski, izgledalo je da neiz- 
bježno mora doći do razdora među preživjelima. Do toga 
ne bi došlo u tolikoj mjeri, da van der Slot i Hoogendam 
nisu bili potpuno različitog temperamenta. Van der Slot, 
izuzevši nesuglasice s Maddoxom zbog jedra, bio je miran, 
šutljiv čovjek koji je rado pomagao drugima, nikad mrzo- 
voljan. Svi su smatrali da je“ to osebina pravog Holanđa- 
nina. Hoogendam, koji je imao svega sedamnaest godina, 
bio je kao pjetlić, toliko dobar koliko može biti dječak koji 
je počeo život čovjeka u četrnaestoj godini — i to život u 
svjetskom ratu. Svađao se katkada s drugima, bio je vrlo 
glasan u tim svađama, ali bi se brzo umirio i, uglavnom, bi- 
jaše vedre prirode. Ponekad je bio previše dosadan, pa mu 
Maddox jednom reče: »Bojim se da ne ćete zdravi stići kući«. 

Mnogi smatraju da čovjek sa živom fantazijom ne bi 
mogao živjeti nekoliko tjedana na splavi Izzijevim životom 
a da ne poludi. Izzi uopće nije nervozan. Njegovi prijatelji 
u South Barre, koji su ga vidjeli nakon njegova povratka, 

tvrde da se nije ništa promijenio. Još uvijek veseo i lju- 
bezan mladić, kakav je bio kad je otišao iz grada. Među- 
tim, Izziju ne manjka ni inteligencija, ni fantazija. On ima 
upravo pjesničku sposobnost opisivanja. Čovjek koji je mo- 
gao reći »fosforescirajuće ribe su kao zvijezde u moru, a 
zvijezde na nebu činile su se kao svijetla na brodu«, ne 
može biti optužen da nema fantazije. Ipak, Izzi nije ništa 
uljepšavao i nastojao je da se ne ističe. »Prošlo je to brzo«, 
rekao je, smijući se kad je netko u njegovoj prisutnosti pri- 
mijetio da je njegovo prvo putovanje bilo teško. »Talijani 
su izvanredan i čudan narod; oni su ludi«, govorio je o svo- 
joj obitelji. »Kad vam se nešto dogodi, oni će vam dati sve 
što imaju. Ako je sprovod u vašoj kući, ljudi vam dolaze 
u kuću i ostavljaju novac, da vam dotekne za sve" troškove, 
i još možete nešto uštedjeti da imate kad vam zatreba«. 
Pažnja kojom su ga obasuli, kad se vratio, nije ga ništa iz- 
mijenila: on misli da je te pažnje samo malo previše i da 
nema dovoljno vrdmena za sebe. 

Maddox je od sve petorice najmanje bio prikladan za 
ovakvu pustolovinu. Premda je bio fizički toliko zdrav da 
je bio primljen u mornaricu, nije se po fizičkoj snazi mogao 
mjeriti s ostalima. Bio je student, učitelj, izdvojen od svog 
života, gdje je najviše sjedio podučavajući, i stavljen među 
ljude koji su veći dio svoga života radili fizičke poslove. 
Maddox je vježbao, ali igra i sportovi nikad ne stvaraju ta- 
kvu kondiciju kao svakidašnji fizički rad. Beezley se po 
Izzijevu mišljenju previše umarao za vrijeme svojih bora- 
vaka na kopnu, pa zbog toga nije bio u najboljoj fizičkoj 
kondiciji. 

Dani su prolazili, a između Izzi ja i Maddoxa razvili su 
se prisni odnosi. Izzi je dugo govorio zastavniku »moj top- 
nički oficir«, ali u posljednjim danima, kad je Maddox sve 
više slabio, on se obraćao mornaru za pomoć i utjehu. U po- 
sljednjoj svađi, zbog komadića platna i Beezleyevih hlača, 
Maddox se okrenuo od van der Slota i rekao Izziju: »Reci 
mu Izzi, objasni mu«. 

»Čim smo sahranili Beezleya, moj mi topnički oficir 
reče: »Izzi, mislim da ću ja biti slijedeći«. Rekao sam mu, 

da nitko ne će biti slijedeći, a ako još netko treba umrijeti, 
tada ćemo ići svi zajedno. Potapšao me po ramenu: »Izzi, ti 
si hrabar čovjek«. Uvijek je govorio da sam hrabar čovjek. 
Ja to nisam primijetio. 

»Maddox mi je običavao pričati o tome kako je njegova 
majka željela da on bude svećenik, a otac da bude advokat, 
i kako je na kraju postao učitelj. Bio je vrlo lijep, društven 
mladić svijetlo-smeđe kose. Oženio se i sagradio kućicu na 
brežuljku u gradu Lafayette, država Indiana. Mnogo je o 
tome pričao. Rekao mi je da kad budemo opet svi kod svo- 
jih, želi da ga posjetim, pa ćemo jašiti na konjima. U nje- 
govoj obitelji je već od davnine u tradiciji konjički sport, 
i u svakom je ratu netko od njegove obitelji služio u ko- 
njici. Njegova obitelj nije mogla razumijeti, zašto on nije 
ušao u konjicu, već je odabrao mornaricu. Mislim da je bio 
sasvim različit od svih svojih«. 

»Mnogo je pričao o knjigajma. Kad smo bili na brodu, 
neprestano je čitao. Sjećam se da sam ga, idući na stražu i 
vraćajući se oko dva sata ujutro, vidio kako još uvijek čita 
u svojoj kabini. Nekih noći spavao bi svega tri do četiri 
sata, toliko je čitao. Bilo je mnogo knjiga, koje num je dala 
ratna mornarica kad smo napuštali Brooklyn, i on je pro- 
čitao većinu tih knjiga. Osim toga, iknao je neku veliku cr- 
venu knjigu, koju je uvijek čitao. Ne mogu se sjetiti njena 
naslova«. 

I Mađdox i Beezley mokrili su krv od prvog dana na 
splavi, a uskoro poslije Beezleyeve smrti Maddox, koji je 
bio neobično slab, ozbiljno je obolio. Tjednima je svakog 
dana nestrpljivo lupkao o ogradu splavi sve dok ga drugi 
ne bi zamolili da prestane. Jednog dana vrtio je vjenčani 
prsten na svojem prstu i pričao o njemu Izziju. »Moja 
žena«, govorio je Maddox Izziju, »rekla mi je neka se ne 
vratim kući bez toga prstena. On donosi sreću«. Izzi bi 
svoga zastavnika u to vrijeme često zagrlio oko ramena. 

Kao i Beezley, Maddox je počeo gubiti vid i zbog toga 
je postajao sve nervozniji. Ostala trojica nastojala su da ga 
umire. Kad je prošao sedamdeseti dan njihova boravka na 
splavi, Maddox je imao iste simptome Sljepoće kao i Beezley. 

Stavljali su mu pred oči četiri prsta i pitali ga: »Koliko 
prstiju držim u zraku, Jimmy?« a Maddox* bi odgovorio: 
»Dva«. 

Sedamdeset i šestog dana ostali su bez vode. To se već 
i prije dogodilo nekoliko puta, ali sada, kad su svi bili sa- 
svim slabi i teško se micali, položaj je bio ozbiljniji nćgo 
ikada do tada, upravo kritičan. Madox je imao duge naiz- 
mjenične napadaje delirija pa je pričao o svojoj ženi, o dru- 
govima profesorima na Purdue sveučilištu, o svojoj obitelji, 

0 konjima, o knjigama i ljudima koje je poznavao još u svoje 
dječačko doba. Katkada se govor pretvorio u neko mumlja- 
nje i ljudi ga nisu ništa razumjeli. 

»Kasnije bi mu pričali što je malo prije učinio«, govorio 
je Izzi, »i on se počeo smijati. »Tako ne rade ljudi u vašim 
godinama«, prigovarali smo mu, a on je odgovarao: »A što? 
Što? Nisam ništa učinio!« Izbacivao je krv, i nismo znali da 
li je to iz plućiju ili iz želuca. 

»Bili smo bez vode, a on je uporno tražio da pije. Mislio 
je da imamo vode, ali je sakrivamo od njega. Nije vidio, ali 
je dobro čuo, i kad bi molio za vodu, mi smo mu odgovarali: 
»Ali Jimmy, nema vode. Nemamo ni malo yode«. 

»Te noći, sedamdesetšeste noći, on je čitavu noć ječao — 
oooh, oooh, i to neprestano. S vremenom na vrijeme jedan 
od Holanđana bi pogledao, da li, je još živ. »Idućeg jutra, se- 
damdeset i sedmog dana, kad sam se probudio, momčić mi 
reče: »Pogledaj svog oficira«. 

»Ležao je s jednom rukom u vodi, otvorenih usta i s 
osmijehom na licu, kao da se dobro osjeća. Gledao je ravno 
u mene. Činilo mi se kao da se smije, i to me je potreslo. 
Popipao sam mu puls i uvjerio se da je mrtav. 

»Svalio sam se kraj njega i počeo glasno plakati. Bio je 
moj topnički oficir. Čitavo smo vrijeme bili zajedno na 
brodu i volio sam ga više od svih na splavi. 

»Druga dvojica pokušala su da me utješe. Dopuzali su 

1 zagrlili me, a van der Slot je rekao: »Budi hrabar«. Ali ja 
sam plakao čitav dan. 

»Uredili smo Maddoxa. Tada sam se sjetio, da mu je 
žena rekla neka se vrati kući s prstenom. Kasnije je govorio, 

da bi htio biti sahranjen s prstenom, ali pošto sam mislio na 
to što je rekla njegova žena, skinuo sam mu pršten i stavio 
ga u Beezleyevu torbu, zajedno s ostalim stvarima. Čudno 
je, kako mu prsten nije skliznuo s ruke. Ona se vukla u vodi, 
i pitali smo se, kako morski psi nisu pojeli njegovu ruku. 

»Skinuli smo mu mornarske hlače i izmolili neke mo- 
litve. Rekoh: »Ako još netko mora umrijeti, uzmi gospode 
svu trojicu odjednom«. Holanđani su se složili sa mnom, a 
zatim smo svi zajedno molili. 

»Van der Slot zapita, hoćemo li čekati do noći. Rekao 
sam mu da ne ćemo, pa smo izmolili još jednu molitvu, pre- 
vrnuli ga, uzdigli na ogradu i sahranili u moru. 

»Promatrali smo ga. Kosa mu je bila neobično duga i 
plivala je na vodi. Vidjeli smo ga iza sebe nekih pedeset 
stopa i više, a kosa mu je neprestano plivala. Tada ga je ne- 
što potreslo, kosa je potonula, i više ga nismo vidjeli. 

»Sjeli smo natrag na svoja mjesta. Van der Slot reče: 
»Dakle, dvojica od petorice. Ostalo nas je još troje«. Hoogen- 
dam je dodao: »Sada smo kao tri mušketira«. Sjetio sam se 
slika koje su bile u čokoladi »Tri mušketira« u Sjedinjenim 
Državama, i pričao sam im o tome. Rekoh: »Kad budemo na 
kopnu, kupit ću vam velike kutije čokolade«. Ponovo sam 
im pričao, kako nikad ne ću biti bez slatkiša i kako ću uvi- 
jek u svojoj kabini držati limenke s mlijekom. 

»Međutim, veći dio dana sam proplakao. Oprali smo Mad- 
doxove hlače i idućeg dana sam ih obukao. 

XI. GLAVA 

Tako su se ta tri čovjeka, tridisetsedam-godišnji podma- 
zivač brodskih strojeva, koji je u svom životu obišao gotovo 
sve luke na svijetu, sedamnaestgodišnj i momčić, koji je s ri- 
barskim čamcem pobjegao pred nacistima, i dvadesetgodišnji 
igrač baseballa iz države Massaehusetts, kretala u posljednjim 
danima jedne od najnevjerojatnijih pustolovina na moru. 
Dok su još živjela sva petorica, Hoogendam je znao dopu- 
zati do Izzija i prošaputati: »Ovi drugi mogu izgubiti nadu, 
ali mi je ne ćemo izgubiti«. 

U tim posljednjim danima njih trojica još su se čvršće 
približavala u nijemom razumijevanju. Držao ih je nagon 
za životom bili su puni volje da ostanu živi. Bilo je, vjero- 
jatno, nepoznatih ljudi, koji su negdje također lovili ribe, 
hvatali pfcice, skupljali vodu za piće isto tako dugo kao Izzi, 
van der Slot i Hoogendam, a onda umrli poslije tko zna ko- 
liko mjeseci provedenih na splavi ili na čamcima bez kor- 
milara; ali nitko nije nikada jače nastojao da živi nego ta 
trojica. 

»Odmah poslije Maddoxove smrti«, pričao je Izzi, »nešto 
nam se dogodilo. Davno prije toga stavili smo dijelove onog 
prvog morskog psa u posudu za hranu. Meso se pokvarilo i 
postalo gadno crvene boje, pa smo ga bacili u more, i nikad 
više nismo upotrebljavali tu posudu. Stajala je na jednom 
kraju splavi i nikad je nismo ni pogledali. Tada, dan poslije 
smrti moga oficira, van der Slot je, bez ikakvog razloga, gur- 
nuo ruku u tu posudu i osjetio vodu. Prinio je prste ustima 
— bila je slatka voda. Skočio je, zgrabiv posudu i stegnuo 
nam ruke: »Našao sam vodu, našao sam vodu!«, govorio je. 
Pročistili smo je kroz džepnu maramicu, napunili dvije čaše 

i svaki je od nas dobio gutljaj. To nas je spasilo, a možda 
bi pomoglo i Maddoxu da smo vodu prije našli. Ne znam 
kako je tamo dospjela«. 

Izzi je pričao da je izgubio svaku nadu, iako nije o tome 
nikad glasno govorio, a nekoliko dana prije Maddoxove 
smrti bio je potpuno očajan. »Nisam više vjerovao da ćemo 
se spasiti. Padale su velike kiše, sve do nekoliko dana prije 
Maddoxove smrti, kad smo ostali bez vode. Bože, da bar ne 
pada toliko, mislio sam. Ako se spasimo, to će biti samo po 
lijepom vremenu. Međutim, o tome nismo govorili. Time 
bismo postigli samo to da drugima bude još teže«. . 

I tako su poslije onog dana, kad su zastavnika Maddoxa 
gurnuli u more, koje ga je progutalo, vrlo malo razgovarali. 
Ležali su na splavi i pokušavali da rukama hvataju ribe. 
Pomagali su jedan drugome, kada je koji morao mokriti. Go- 
tovo je nevjerojatno, ali oni su konopcem vezali jednoga iz- 
među sebe i taj bi, onako slab i mršav, usprkos svemu, si- 
šao pod splav i lovio puževe. Radili su to svakog dana, i to 
naizmjence. 

Puževe je otkrio van der Slot, kad se jednog dana ku- 
pao. Otkinuo je puža na boku splavi, donio ga na palubu, 
izvadio ga iz njegove kućice, pažljivo zagrizao i izjavio da 
je dobar za jeld. Kasnije su svi jeli i puževe. Treba na- 
glasiti, '.da su Izzi, van der Slot i Hoogendam, t. j. preživjeli 
na splavi, bili oni koji su mogli sve jesti. Beezley se mučio 
kad je jeo sirovu ribu i sirovo ptičje meso. Maddox se silio 
da jede sirovu ribu, i tQ tek kad je bila očišćena i bez kosti. 
Izzi je prvi počeo jesti riblje kosti zajedno s mesom, a druga 
dvojica su uskoro slijedila njegov primjer. 

Dvije čaše vode, koje je našao van der Slot u posudi za 
hranu, bile su posljednje kapi vode za više od tri dana. Bili 
su dva dana bez vode prije nego što su ih otkrili. 

U to im je vrijeme kosa bila tako dugačka, da su je upo- 
trebljavali kao jastuk za vrijeme spavanja, a Hoogendam je 
od svoje maramice načinio vrpcu za glavu, da mu kosa preko 
dana ne pada preko lica. Odjeća im se pretvorila u krpe, osim 
Izzijeve, koji mjesecima nije pokrio noge, a sad bio sretan 
što ima Mađdoxove hlače, koje je ovaj bio uzeo još od 
Beezleya. 

Osamdeset prvog dana padala je kiša: uhvatili su nešto 
vode u ostatke jedrenine i, pošto je svaki popio po jedan 
gutljaj, spremili je u posudu za vodu. Bili su preslabi da love 
ribe kroz otvore na podu splavi, pa su se zadovoljili sa dva 
puža, koje su uhvatili na njenim pokrajnim stijenama. 

»Osamdesetdruge noći, upravo kad smo se spremali da 
se zavučemo pod jedreninu«, pričao je Izzi, »čuli smo buku. 
Dosta visoko iznad nas letio je avion. Podupro sam svoju 
desnu ruku lijevom i mahao. I moja dva druga također su 
mahala. Avion je na dosta velikoj visini prešao desno nebom 
iznad nas. Nije se spustio niže i nije kružio, ali smo bili za- 
dovoljni, jer smo znali da smo u području kuda dolaze avioni. 
Legli smo, vrlo sretni, i razmišljali što ćemo raditi kad nas 
izbave. 

»Slijedećeg dana rano ujutro van der Slot je ponovno 
začuo buku. Prodrmao nas je, probudio i rekao: »Slušajte!« 
»Gledali smo neku vrst aviona, veliki četveromotorac, koji je 
prošao iznad nas i nakon kratkog vremena vratio se u pravcu 
odakle je došao. Svaki put smo legli na splav i mahali. Tada 
se vratio onaj hidroplan i letio kao da izviđa; na nas nije 
gledao, već je samo izviđao. 

»Tada je rano poslije podne Holanđanin van der Slot 
opazio neki dim. Protrljao je oči i rekao: »£Je znam, ali mi- 
slim da vidim nešto na horizontu«. Mi nismo isprva ništa 
primj etili, ali smo kasnije i mi vdjeli. 

Pojavo se jedan brod, zatim dva broda, pa četiri broda 
u konvoju. Nismo se usudili da, jedan drugome štogod ka- 
žemo: samo smo gledali. Van der Slot reče: »Ako nas danas 
propuste, skočit ću u more«. 

Konvoj nije dolazio prema nama, već je plovio uzduž 
horizonta. Avioni su letjeli iznad konvoja, a prvi brod je bio 
razarač. Pokušali smo ustati i stajati, ali smo pali natrag.* 
Razarač je u dovoljnoj daljini obilazio oko konvoja; opazili 
smo nekoliko malih brodova, neke PC brdove. 

Činilo se da jedan PC plovi ravno na nas. 

Na splavi je na štapu bila sasvim zamotana holandska 
zastava; ljudi su bacili sa sebe jedreninu i pokušali da od- 
motaju zastavu. Bila je jako zapletena, pa su se x bjesomučno 
trudili da je razviju, kako bi imali čime mahati. Splav se 

dobro vidjela na moru; činilo im se da se sudbina otvoreno 
stavila v svom snagom protiv njih u ovoj, vjerojatno posljed- 
njoj, mogućnosti -za spas. Konačno su pronašli komadić stakla 
od fenjera, koji su razbili prije nekoliko tjedana. Sjekli su 
i sjekli, iako su prstima jedva držali staklo, dok konačno 
nisu odvili zastavu od štapa. 

»Predložili smo van der Slotu da ustane i maše zasta- 
vom, a momčić i ja ćemo ga držati«, rekao je Izzi. »Držali 
smo mu članke na nozi, svaki jednom rukom, a drugom smo 
ga uhvatili za koljena. Ležali smo dolje i držali ga, pa nismo 
vidjeli što se događa. »Dolaze sve bliže«, govorio nam je. 

Momčić i ja bili smo silno nervozni i bojali smo se. »Što 
rade? Što rade?« neprestano smo vikali van der Šlotu. 

A on je odgovarao »Šutite! Šutite!« Bili smo sve ner- 
vozniji, pokušavali smo podići glavu, da vidimo što se do- 
gađa, a onda smo sve zaboravili i pustili staroga. On je po- 
čeo padati; ponovo smo ga uhvatili, i sve se opet ponavljalo. 
»Što se događa? Što se događa?« pitali smo, a on je također 
bio nervozan i u strahu kao i mi i samo je ponavljao: »Šu- 
tite! Šutite! Dolaze sve bliže«. 

Tada su pošli prema nama s desne strane punom brzi- 
nom, pa smo ih čak momčić i ja mogli vidjeti. Prvi čovjek 
kojega sam opazio bio je drug na provi kraj topa, koji je bio 
uperen desno od nas. Imao je granatu u ruci. Ja sam rekao: 
»Za ime božje, oni će pucati na nas!« Tada sam na brodu 
opazio američku zastavu, ali sam se još uvijek *bojao zbog 
pogleda kojim nas je gledao onaj čovjek s granatom od preko 
jednog kilograma u ruci«. 

Van der Slot reče: »Torpedirat će nas«. 

PC brod za pratnju prišao je sasvim blizu splavi; tri čo- 
vjeka pokušaše da se sami popnu na ljestve od konopca, koji 
je brod spustio, ali su im koljena klecala. Van der Slot bio 
je jedini kog nisu nosili na palubu. Na neki je način, sa pra- 
vim holandskim ponosom, uspio da ostane uspravan i da se, 
samo uz pridržavanje, uspne na brod. Jedan čas su ljudi sa 
PC mislili, da se na splavi nalazi i žena, jer Hoogendam nije' 
imao bradu. 

Pitali su Izzija, van der Slota i Hoogendama, kako su 
dugo na moru, a oni su odgovorili: »Osamdesetidva dana«, 
Prevarili su se u brojenju za svega jedan dan, misleći da je 
subota umjesto nedjelja. Poslije pedeset i petog dana, do 
kada su pravili zareze na veslu, nisu više bilježili dane, jer 
ih je to obeshrabrivalo. »Međutim bilo je lako znati koji 
dan slijedi«, objašnjavao je Izzi. »Znate: danas ponedjeljak, 
sutra utorak«. 

Kad su bili potpuno sigurni, da brod dolazi po njih, 
Hoogendam i van der Slot uzeli su posudu s vodom i posljed- 
nji put se napili svoje vode. Zvali su Izzija da im se pri- 
ključi, ali je on odgovorio da će čekati dok se ne popne na 
brod. Van der Slot je uzeo sa sobom holandsku zastavu, a 
Izzi i Hoogendam svoje čaše za vodu. 

Ljudi. .na PC brodu za pratnju iz mornarice Sjedinjenih 
Država omotali su ova tri čovjeka pokrivačima i svakome 
dali po šalicu breskvina soka. Izzi je molio cigaretu, a kad 
su mu je dali, rekao je da ima odvratan okus. Ležali su na 
palubi zamotani pokrivačem i promatrali mornare sa PC 
broda, kako pokušavaju potopiti splav, koja, ako je ostave 
da pliva, može smetati plovidbi i privući pažnju nekih dru- 
gih brodova koji bi plovili prema njoj i zadržavali bi se. 

»Stavili su dvadesetmilimetarsku granatu u našu staru 
splav«, pričao je Izzi, »i granate su je raznijele, ali je nisu 
potopile. Bio sam zbog toga veseo. Bila je to vrlo dobra stara 
splav, ali sam ipak bio vraški sretan što više nisam na njoj«. 

Ratna mornarica je u nekim pričama, koje su se odnosile 
na Izzija i njegove drugove, zapisala, da su je oni zvali »Pita 
morskog psa«. Izzi tvrdi da su označivanje i izgovor krivi; 
ljudi su svoju splav nazivali »pljuvačka morskog psa«, što 
ima potpuno drugo značenje. 

XII. GLAVA 


Ljudi na PC brodu činili su se Izziju veoma čudnovati. 
»Izgledali su kao veliki, debeli momci«, pričao je Izzi. »Re- 
kao sam jednom od njih da sigurno mnogo jedu na ovom 
brodu, a on me je gledao kao da sam poludio«. 

Izzi, Hoogendam i van der Slot bili su sama kost i koža, 
a mišići su im bili vlaknasti i sasvim mlohavi. Izzi je spao 
od 67 na 37 kilograma, a njegova dva druga još su više iz- 
mršavjela. Sasvim su se bili osušili; njihovi želuci su se pot- 
puno skvrčili, a drugi dijelovi probavnih organa bili su im 
gotovo do kraja atrofirani. 

Raymond Buekley, koji je tada bio oficir ljekarnik prve 
klase i na brodu najškolovaniji i najviši član medicinske 
grupe, posvetio je svu pažnju ovim ljudima i kasnije je una- 
pređen za šefa ljekarnika u znak priznanja za pažnju koju je 
poklonio Hoogendaimu, van der Slotu i Izziju. »Dao nam je 
najprije šalicu breskvina soka«, pričao je Izzi«, a zatim još 
jednu šalicu. Uzeo sam bombon s njegova stola, ali mi je bio 
užasno odvratan«. 

Buckley ih je smjestio u krevete, ali su nekoliko dana 
i noći samo upola spavali, jer su kreveti bili mekani, a kre- 
tanje broda nije bilo slično kretanju splavi. Njihovo opće 
stanje bilo je tako istrošeno i toliko preosjetljivo, da im je 
svaka udobnost bila strana i neprijatna. Male količine te- 
kućine, koju su im davali, ponovo su izazivale procese u nji- 
hovim tijelima, i Izzi je u velikoj žurbi morao ići mokriti. 

PC brod, pod komandom poručnika Gifforda C. Ewiga, 
plovio je prema Južnoj Americi, kad je Earl T, Carpenter, 

mornar II. klase, kao i Izzi, opazio splav. Predložili su da se 
ova trojica presele na razarač, gdje se nalazio liječnik, ali 
su Izzi, Hoogendam i van der Slot toliko zavolili Buckleya, 
da su željeli ostati s njim. 

Trojica drugova brzo su se prividno oporavila na PC 
brodu, kao korov kad nezdravo raste na nekom močvarnom 
tlu. Prije nego što su sišli na obalu, šetali su po palubi ne- 
koliko koraka, iako uvijek pod paskom mornara, koji su bili 
spremni da pridrže čovjeka pod kojim bi, zbog iznenadnog 
pokreta na palubi, klecala koljena. Kad su se iskrcali, smje- 
stili su ih u malu pomorsku bolnicu, gdje su ih pažljivo pro- 
učavali i ostavili u krevetima nekoliko tjedana. Tu su opet 
izgubili sposobnost da hodaju, pa su morali vježbati da bi 
mogli ponovo hodati. Jedan od liječnika, koji je liječio Izzija, 
sreo ga je već prije, ali se nije mogao sjetiti mladog mor- 
nara. Bilo je to jednom kad je Izzijev brod stajao u tom 
mjestu, a on je bio na straži kod glavnog ulaza, kad je liječ- 
nik ulazio na palubu. Iz nekog razloga Izzi, koji je bio do- 
bar mornar, zaboravio je pozdraviti. Liječnik ga je dosta 
oštro prekorio riječima: »Zar ti ne pozdravljaš oficire na 
ovom brodu?« Izzi je pričao da je jednog dana dok je ležao 
u bolnici pokušao podsjetiti liječnika na ovaj slučaj. »Mislim 
da me nije slušao kada sam mu počeo o tome govoriti, ili 
možda, nije smatrao da je to važno«, rekao je Izzi, »i tako 
sam prešao preko toga«. 

Ljudi su se dosta brzo oporavljali. U ožujku je već Izzi, 
koji se oporavljao najbrže, bacao loptu djeci koja su igrala 
oko pomorske bolnice. Uskoro mu se sasvim povratila stara 
težina, spavao je bolje, iako još uvijek u skvrčenom položaju 
kao na splavi. Predao je Beezleyev prsten i torbu, kao i Mad- 
doxov vjenčani prsten predstavniku mornarice, koji je te 
stvari poslao njihovim obiteljima. Kasnije je gospođa Mad- 
dox u svojoj kući u Washingtonu poklonila Izziju mali zlatni 
nožić svojega muža. On ga savjesno čuva. 

Izzi je znao da su ona tri čamca, u kojima se smjestila 
po prilici trećina ljudi sa broda koji je tonuo, uspjela stići 
na kopno. Dva su se iskrcala nakon pet dana, a treći nakon 
osam dana. Pristali su na obali Južne Amerike i ljudi su ot- 

putovali svojim kućama. Gotovo svi spašeni opet su pošli na 
more, a vjerojatno su neki od njih potopljeni u novim tor- 
pediran j ima. 

Krajem ožujka Izzi se toliko oporavio, da je mogao poći 
kući. Oprostio se s Hoogendamom i van der Slotom, koji 
međusobno nisu gotovo ni razgovarali, ali su s Izzijem bili 
vrlo ljubazni, i otputovao avionom u Washington. Tamo je 
opet bio smješten u bolnicu, ovaj puta u Bethesda Maryland, 
gdje je postao predmet naučenjačke znatiželje. 

»Neprestano su dolazili novinari, admirali, kapetani, li- 
ječnici svih specijalnosti i ljudi svih mogućih profesija«, pri- 
čao je Izzi. »Rijetko sam se kada mogao odmarati; jedino sam 
noću bio sam i odlazio u kino. Onoga dana, kad sam odlučio 
da izađem iz bolnice, došla je nova grupa liječnika koji su 
me ponovo htjeli preispitati. Ugledao sam jednog od ruko- 
vodećih oficira u bolnici i rekao mu da mi je svega dosta. 
Liječnici su me morali ostaviti«. 

Nekoliko mjeseci je Izzi putovao Sjedinjenim Državama 
sa zastavnikom Malletom iz Propagandnog odjeljenja ratne 
mornarice i pričao svoje doživljaje radnicima u tvornicama 
ratnog materijala. Onako malen, plećat, brza i gegava hoda, 
kao boksač ili atleta, tamnoputan, crnih očiju i veselog za- 
vodljivog smiješka, oduševljavao je ljude. Na pitanja Malleta 
pričao je svoju priču brzo i lijepo, a pošto je to radio mnogo 
tjedana, dobio je rutinu kao glumac na artističkoj pozornici 
koji želi da izazove sjmijeh. Međutim, on to nije radio iz 
glumačkih poriva ili iz naduvenosti i uobraženosti, već iz 
želje da iznese sve najvažnije i da to učini dobro. 

Jedne nedjelje pošao je kući u South Barre. Stotine nje- 
govih sugrađana, na automobilima i s pločama na kojima 
je pisalo: »Sretno došao kući Bazil Izzi, koji je proživio osam- 
deset i tri dana na splavi!«, dočekalo ga je na željezničkoj 
stanici Worcester, Massachusetts. Svečano su ga ponijeli u 
otvoreni automobil i odveli u South Barre, gdje su predstav- 
nici grada, senator Walah i pomorski izaslanik holandske 
ambasade u Washingtonu održali mnoge govore. Te noći bio 
je ples, i Izziju su njegovi ponosni sugrađani poklonili sat u 
koji ne ulazi voda. 


69 


Njegova majka je stajala iza njega, a otac kraj njega. 
Na mitingu u Barre, kada su se već svi umorili, a postalo je 
hladno i spustila se magla, tražili su da govori Izzijev otac. 
On je rekao lošom engleštinom: »Lijepo, lijepo, dođite svi 
u naš dom. Ima mnogo vina i piva«. * 

Narod je ispunio kuću, donoseći darove i kutije cigareta. 
Izzi je ostao kod kuće. Jednog je dana izašao da prošeta šu- 
mama koje .okružuju Power Mili Pond i ispitivao svog oca 
o zečevima. Drugi mladići u uniformama, koji su dolazili 
kući na kratak odmor, razgovarali su s Izzijem uglavnom o 
djevojkama, mjestima za odmor i raznim logorima i stani- 
cama. Izzijeve sestre sk se ljutile što je uvijek kad bi se vra- 
ćao kući izlazio s djevojkom iz poljske kolonije, a on ih je 
umirivao, tvrdeći da to nije ništa ozbiljno. 

Svi su- Izzi je vi prijatelji govoriti da se nije mnogo pro- 
mijenio. Govorio je jednako kao i prije, izgledao je kao i 
prije, čak kad je i malo odebljao. Popravljao bi očev auto- 
mobil i nastojao da izvadi iz njega glavu cilindra, naprosto 
radi zabave. Kad su stariji članovi talijanske kolonije iz oko- 
lice Barre dolazili u njihovu kuću, razgovarao je s njima 
talijanski i stajao im da ga fotografiraju kako je tko zaželio. 
U to je vrijeme bio običaj da gotovo svaka obitelj u Americi 
ima fotografski aparat. 

Bilo je nečeg poštenog i lijepog u svim tim stastancima, 
kad su u Massachusetts dolazili ljudi iz starih i novih država 
da pozdrave jednog američkog momka, koji je bio tipičan 
Američanin u najboljem smislu riječi — dobar atleta, isku- 
san mehaničar i s pravom mjerom samopouzdanja. 

Na svijetu ima sigurno malo ljudi, koji bi mogli podni- 
jeti ono što je podnio Izzi, a još manje onih, koji bi sve to 
podnijeli a da ne stradaju duševno ili tjelesno, kao što je to 
slučaj s mornarom Izzijem. Kad ova priča uđe u štampu, on 
će možda opet biti na moru, ili će, možda, ako to on želi, 
učiti za mehaničara u avijaciji. Mallet, koji je bio činovnik 
u tvornici Lockheed prije nego što je stupio u mornaricu, 
rekao je Izzi ju da može uvijek dobiti mjesto u toj tvornici. 
Oba su mladića, u vrijeme kad sam razgovarao s njima, imala 
svoje snove. Mallet je želio da uđe u avijaciju ratne morna- 

riče, a Izzi da postane mehaničar u toj avijaciji. »Ja ću spre- 
mati avion za vas Mallet«, običavao je govoriti. »Da, to ćete 
sigurno uraditi«, odgovorio bi Mallet, i tada bi započeli dugi, 
oduševljeni razgovor. 

Izzi je rekao, da ne bi htio opet poći na dužnost na more. 
»Ja vrlo volim more«, rekao je jednog dana, »ali ne bih že- 
lio natrag na trgovački brod. Htio bih da moj slijedeći brod 
bude sposoban da me uzme sa sobom i da me iskrca na 
kopno«. 

